La renda mitjana a les Terres de l’Ebre és la meitat que la de Barcelona | Economia | EL PAÍS Catalunya\nLa renda mitjana a les Terres de l’Ebre és la meitat que la de Barcelona\nUna enquesta de l'Idescat revela que la renda de la Terra Alta és de 8.807,2 euros, la mateixa que en plena crisi\nBarcelona 30 JUL 2017 - 20:31\tCEST\nUna imatge de l'Aldea, a la comarca del Baix Ebre. Josep Lluís Sellart\nLa recuperació econòmica no està arribant a les llars amb la rapidesa que s’esperava. En alguns casos, ni es percep. Una enquesta recent sobre condicions de vida de l’Idescat indica que la renda mitjana per persona i any se situa a Catalunya als 12.660,3 euros, un 22,4% més que el 2011, en plena crisi. No obstant això, hi ha territoris en què la crisi va calar profund: va espantar empreses i va despoblar municipis que vivien de la construcció o del turisme. És el cas de les Terres de l’Ebre, i especialment a la Terra Alta: la renda mitjana és de 8.807,2 euros, la mateixa que enmig de la recessió, i gairebé la meitat que la de Barcelona.\nL’enquesta de l’Idescat, en col·laboració amb el Departament de Treball, Afers Socials i Família de la Generalitat, inclou aquest any noves dades que permeten conèixer al detall les dificultats de les llars catalanes. Un dels més rellevants es refereix a les dificultats i privacions econòmiques que declaren les famílies als diferents territoris: el 74,5% dels habitants de la zona de l’Ebre declara que no arriba a final de mes amb facilitat, i només tres de cada 10 llars poden fer front a una despesa imprevista. A més, el 73,7% de les llars d’aquest territori rep alguna prestació social, lluny de la mitjana catalana, que se situa en el 57,7%.\nLa situació d’alta precarietat afecta també altres àmbits territorials, com Ponent (Lleida) o el Pirineu i la Val d’Aran, on la renda mitjana és de 9.849 euros. No obstant això, el cas de l’Ebre i en concret de la comarca de la Terra Alta és especialment delicat. “Obeeix a molts factors: té una taxa d’atur superior a la mitjana, la poca població que hi ha està envellida, i és una zona amb molt poca densitat productiva”, explica Juan Antonio Duro, director de la càtedra d’Economia Local i Regional de la Universitat Rovira i Virgili.\nLa crisi va afectar amb duresa les Terres de l’Ebre, que sense tenir grans empreses industrials ni gaire turisme, tenia en el sector de la construcció i el negoci immobiliari la seva principal font de riquesa. El cas del municipi de la Sénia és eloqüent: quan el seu gran clúster de la indústria del moble es va enfonsar amb la crisi immobiliària, el poble va passar de tenir un atur mínim a tenir un 36% de la seva població desocupada. De ser un municipi que nedava en l’abundància va passar a ser un poble rural amb naus i fàbriques desertes que va haver de demanar ajuda a la Generalitat. “Ara s’està recuperant gràcies als productors que s’han associat en cooperatives i han reinventat la indústria del moble, buscant el valor afegit i la creativitat”, assegura Duro.\nAl territori, diversos factors compensen els ingressos baixos dels seus habitants, com un cost de vida més assequible i un habitatge més barat. L’enquesta de l’Idescat indica que la despesa mitjana mensual de l’habitatge és de 299 euros a les Terres de l’Ebre, mentre que la mitjana a Catalunya està en 368 euros. Duro creu que aquest és un factor que pot atreure la població jove, i és optimista amb les possibilitats de creixement que ofereix el territori. “Si el corredor mediterrani arriba a ser una realitat, la zona pot aprofitar la situació i atreure empreses”, diu. L’acadèmic assegura, a més, que el turisme en aquestes comarques pot arribar a tenir molt recorregut i que, de fet, ja exploten pobles de costa com Sant Carles de la Ràpita o l’Ametlla de Mar: “La Terra Alta també té molts recursos que poden ser turístics, com les experiències gastronòmiques, la cultura enològica, o el projecte d’una reserva de biosfera que pot ser molt important”. De moment, per a bona part de la població de la Terra Alta la dificultat de trobar feina radica en el fet que les ocupacions són de temporada, molt lligades al camp i ofereixen molt poca estabilitat.\n“Poca feina i precària”\nLatifa, de 37 anys, va arribar amb el seu marit a Gandesa fa 10 anys. “Només trobava ocupacions de dos o tres mesos al camp”, explica. Ara ell se n’ha anat a Alemanya a la recerca d’oportunitats i ella s’ha quedat a la Terra Alta amb els seus tres fills: “Necessitem una feina fixa i estable. Hem de menjar i pagar les factures tots els mesos, no només els de la temporada de feina”. Latifa, que rep ajudes per pagar el lloguer, és usuària de Càritas Tortosa, on acudeix a recollir aliments i productes de primera necessitat. “Gairebé el 80% de les persones que atenem venen per les ajudes d’aliments, roba o calçat”, diu Agustí Adell, secretari general de la institució al territori.\nPatricia García, de 42 anys, uruguaiana, també va a Càritas. Va arribar a Catalunya el 2002 amb estudis d’arquitectura i, després que la crisi trunqués una carrera sòlida, es va traslladar a la Terra Alta el 2010. “Vaig venir pels preus baixos però encara no he aconseguit una feina real i estable: hi ha molta economia submergida i l’ocupació és esporàdica”, diu. Atenta a l’estirada de la cultura del vi a la comarca, García, separada i amb dos fills, va estudiar un Grau d’Enologia. Ara treballa en un celler i confia que pugui arribar a donar-li certa estabilitat. No la sorprenen les dades de l’Idescat: “Gairebé no hi ha feina i si n’hi ha és en condicions precàries. Per a molta gent, és una situació que et submergeix encara més”.


EL GALLINER DE L'ALGUER DE PAOLO: d’abril 2008\nEL GALLINER DE L'ALGUER DE PAOLO\nLes aventures lingüístiques de Paolo\nL' adiós humil de Rafael Caria\nl'Alguer avui ha perdut un fill, pilar de la nostra catalanitat, la més profunda aont ningú havia arribat, perquè costa donar la propria vida pels altros! estudiar, fer recerques, escriure i passar més de 35 anys tancats als arxius de tota Europa i també en aquell secret del Vaticà aont ningun alguerès havia posat mai lo peu!\nJo l'he coneixut, sempre amb les mans en cartes antigues i endavant de l'ordinador escrivint llibres, los que ell voliva deixar a mosaltros algueresos, cercant de recuperar lo perdut i l'olvidat de la memòria, me dieva sempre “ manaster deixar la nostra historia i llengua als joves, tenen de saber qui érem i cosa sem” teniva de transmitir tot lo saber sou per lo donar als altros, sense un graciés de retorn, no era un home fet per això!\nSempre me feva veure los treballs que estava fent, estava hores i hores encantat a entendre les coses que me dieva, jo me preguntava “ la nostra historia es així emportant?” si era pròpia així! No podem olvidar la nostra empremta, i lo nostro passat! Està escrit també sobre les pedres d'aqueixa ciutat catalana.\nEll sabiva que teniva de morir i me'l dieva! per aqueix motiu treballava també quan estava molt mal per acabar tot primer de la mort sua!\nEra estat sempre una persona molt humil i per això respectava tots, no ha tengut endrera lo que ha dat, i no'l voliva, per ell anava bé lo mateix.\nUn dia amb devant de la muller, me diu “ jo vull tentar de posar d'acord tots los centres culturals de l'Alguer, per normalitzar la llengua algueresa, vull fer aquests esforç o perdem la nostra llengua! Jo l'hi responc que es una empresa molt dificill però tentar no costa arrés, la muller l'hi diu ( tu somnies recorda-te'l) “ ha tentat però no'l sep se sigui reixit!\nVoliva escriure moltes pagines d'ell, lo que ha fet, lo que voliva, lo que estava fent “ i teniva de l'increïble”, lo que a obtingut, lo que era, pel respecte i per l'humiliat sua, no'l vaig a escriure, no l'hi agradava, posar-se en mostra, l'hi bastava estar al rocó del sou l'estudi i continuar a fer lo que ha sempre fet “donar la propria vida per la nostra Alguer” .\nNo ha fet saber a ningú que era a l'hospital i estava morint, lo voliva fer en silenci!\nAdiós Rafael adiós\nun amic humil així com eres tu\nl'Alguer nou de abril de 2008\nPublicat per Paolo a 3:00 p. m. 7 comentaris:\nBloc del grup d'estudiants de català de l'Alguer\nFotos de la Primera Excursió per la llengua catalana de l'Alguer\nConsorci per a la Normalitzacio' Ling. ( Catalunya)\nPOEMES DE L'ALGUER\nQuant a mi, jo de l'Alguer\ntenim salvar la nostra identitat


La Cubana estrenarà "Adeu Arturo" al teatre Coliseum ~ EspectáculosBCN\nInicio Teatro La Cubana estrenarà “Adeu Arturo” al teatre Coliseum\nMarina Fores 28 octubre, 2021 28 octubre, 2021 Teatro\nA l’icònic i centenari Club del Billar de Barcelona, decorat per celebrar l’ocasió, el grup teatral La Cubana ha llançat una notícia. Torna l’estrena “Adeu Arturo” el 2 de febrer de 2022 al teatre Coliseum de Barcelona! Enmig de l’emoció, a Espectáculos BCN t’explicarem tot el que necessites saber sobre aquest espectacle tan esperat i la seva companyia.\nJordi Milán, fundador de la companyia catalana La Cubana, ens ha donat tots els detalls. I és que l’espectacle ja té data d’estrena. Es podrà veure des del 2 de febrer fins al 21 de maig de 2022. T’ho perdràs?\n1 Ja pots comprar les entrades de l’espectacle “Adeu Arturo”\n2 “Adeu Arturo” una nova producció al Coliseum\n2.1 Noves incorporacions\n3 L’exposició de Sitges de La Cubana reobrirà les portes\nJa pots comprar les entrades de l’espectacle “Adeu Arturo”\nAmb l’èxit aclaparador que va rebre l’espectacle en la seva estrena al Teatre Olympia de València el 2018, es va iniciar una gira per més de 30 ciutats espanyoles. Gira que es va veure interrompuda per la pandèmia COVID-19 i va obligar a la companyia la prorrogació de l’obra per un any.\nImpossibilitant d’aquesta manera la seva cloenda a Barcelona en l’ocasió del 40è aniversari de La Cubana, la companyia ha decidit reprendre la temporada amb més força que mai. Perquè després de tanta espera, amb 492 representacions a l’esquena i més de 300.000 espectadors, La Cubana arriba a Barcelona per fer el seu acte final.\nD’aquesta manera, el 2 de febrer les portes del Coliseum s’obriran per rebre l’espectacle “Adeu Arturo”. Sent el dia 8 de febrer la seva estrena oficial al públic i finalitzant-se el 21 de maig definitivament. Ja que l’obra ja es va poder veure a les altres ciutats.\nAmb aquestes dates ja està tot llest perquè puguis comprar les entrades. Per això, a dia 27 d’octubre, dia en què s’ha llançat la notícia, s’ha obert el període de venda d’entrades que es podrà fer per la mateixa pàgina web del Grup Balañá. No dubtis més! Perquè fins al 30 de novembre hi ha una oferta del 25% de descompte del preu, que ronda entre els 27 € i 43 €.\n“Adeu Arturo” una nova producció al Coliseum\nPer començar, l’espectacle consta d’un guió adaptat a cada ciutat. Canviant els accents, el vestuari, la música i la història d’alguns personatges, La Cubana mostra altra vegada el seu enginy i capacitat productiva plena de creativitat com van demostrar amb “Gente Bien” (2017). Perquè es tracta d’una nova proposta especialment per a representar-se en català i a Barcelona.\nA més, tots els elements que caracteritzen La Cubana hi estaran presents. Doncs l’obra proclama un Carpe Diem constant de la mà més còmica dels seus actors. Reivindicant la bogeria i la creativitat que els ha acompanyat des de la formació del grup l’any 1980 a Sitges, l’obra es defineix com un cant a la vida. I per tant, no hi faltarà la música, el cant ni el ball. De fet, un dels seus protagonistes és l’Arturo, un prototip d’alegria i vitalitat que viu la vida intensament i, a més, té un lligam especial amb el Coliseum.\nExacte, dins la història la vida d’Arturo s’entrellaça amb la vida del Club Billar Barcelona, el qual va ser fundat pel seu avi. Aquí és on resideix la idoneïtat de l’obra, que barreja la realitat amb la ficció sota un mateix escenari: el del Teatre Coliseum, on Arturo va passar part de la seva vida.\nL’obra consta d’11 actors i actrius, però els personatges que apareixen a l’escenari són molts més. Amb més d’un personatge a interpretar, La Cubana ha incorporat 4 actors nous que han substituït als anteriors.\nPerò l’Arturo no serà l’únic protagonista. Si no que compartirà la fama amb l’Ernesto (i els seus covers Ernesta i Totoro, amb qui es repartiran les aparicions), el guacamai que ha donat la nova imatge del cartell de l’obra. Estàs preparat per viure una experiència amb la nova producció de La Cubana?\nL’exposició de Sitges de La Cubana reobrirà les portes\nI si et quedes amb ganes de més, no et pots perdre l’exposició “La Cubana 40+1 anys: un viatge del no res al 2021” a Sitges. Ja són més de 12.000 persones les que l’han visitat des de la seva inauguració el juny de 2021. Tanmateix, l’Ajuntament de Sitges ha decidit mantenir-ho tancat per tornar a obrir les portes després de Nadal. No t’ho perdis!


El president sirià i el ministre d'Exteriors iranià enforteixen la seva relació en una reunió a Damasc\nDivendres està prevista una cimera entre l'Iran, Turquia i Rússia per discutir el futur de Síria\nEl president sirià Bashar al - Assad durant la reunió amb el ministre d'Afers Exteriors iranià, Mohammad Javad Zarif, a Damasc REUTERS\nBeirutEl president sirià, Baixar al-Assad, ha rebut aquest dilluns a Damasc el ministre d'Exteriors iranià, Mohammad Javad Zarif, que s'ha entrevistat també amb el seu homòleg, Walid al-Mualem, per tractar el desenvolupament del conflicte a Síria, segons ha informat l'agència de notícies estatal SANA.\nDurant la reunió han parlat dels últims esdeveniments a Síria i han tractat els temes que estaran sobre la taula en la cimera trilateral dels presidents de l'Iran, Turquia i Rússia, que tindrà lloc divendres que ve a Teheran.\nEl president sirià i el titular iranià han coincidit durant la seva trobada que "la pressió que exerceixen alguns països occidentals sobre Síria i l'Iran no dissuadirà els dos països" a l'hora de "defensar els interessos dels seus pobles i la seguretat i l'estabilitat de tota la regió".\nEls dos dirigents han assenyalat que l'estratègia dels països occidentals és utilitzar "amenaces i pressió contra el poble sirià i iranià" per aconseguir els seus propis interessos, segons informa SANA. El titular iranià de la cartera d'Exteriors s'ha reunit també amb el primer ministre sirià, Imad Khamis, i han discutit la importància de "seguir enfortint les relacions bilaterals i la cooperació contínua entre els dos països en diverses àrees, especialment l'econòmica".\nEls dos mandataris han destacat "la necessitat d'involucrar els sectors públic i privat" dels seus països en "el desenvolupament de les seves economies i l'establiment de projectes conjunts", ha destacat també l'agència SANA. L'Iran és un dels principals aliats del govern d'Al-Assad des del començament del conflicte a Síria.\nLa setmana passada Damasc va anunciar la seva intenció d'ampliar la cooperació militar amb l'Iran. Israel i els Estats Units ja han alertat sobre la important presència d'uniformats iranians en el territori d'aquest país àrab.


Nou llibre de Rosa Serra: "Mines i miners al Berguedà"\nCentre d'Estudis Bages / 6 de juliol de 2020\nEn la fotografia veiem un grup de miners en acabar el seu torn. Imatge de: Relleu fotogràfic de les Mines del Berguedà\nA Catalunya la mineria del carbó ha desaparegut. Què en queda de tot aquesta activitat que va donar vida i treball durant més de 160 anys? Mines, Miners i Ferrocarril al Berguedà és un estudi sobre el passat ric i complex, una història col·lectiva i milers d’històries individuals. Rosa Serra en aquest dos llibres presenta l’estudi més exhaustiu sobre els miners i la mineria de la comarca del Berguedà i el procés de construcció de la singular xarxa viària i ferroviària; explica una història local que també és global, la de la industrialització. La comarca s’omplí de gent de tot arreu i s’obrí a la innovació a les comunicacions, als nous sistemes de transport, al canvi; es va transformar.\nPer comprar els dos llibres, es pot enviar un correu al Centre d’Estudis del Bages, amb el “títol” del missatge: Llibre Mines o adquirir-lo directament passant per l’Arxiu Comarcal del Bages (Via Sant Ignasi, 36-40, Manresa) en horari de 9 del matí a 2 del migdia (excepte mes d’agost). El preu dels dos llibres és de 50 €.\nMOSTRA 1. VOL. 1. MINES, MINERS I FERROCARRIL\nMOSTRA 2. VOL. 1. MINES I MINERS. UNA HISTORIA INDUSTRIAL\n6 de juliol de 2020 en Notícies, Presentació. Etiquetes: Berguedà, llibre, mineria, rosa serra\n← La revista Dovella arriba a les llibreries i als socis de l’entitat\nPresentació del llibre “Captius de l’altitud”, escrit per l’alpinista Ramon Majó Lluch →


Muntatge del suport de roda de recanvi al darrera\npor Soc_Jo Lun Ene 25, 2016 9:46 pm\nCom que hi ha algún company que vol muntar el suport de la roda de recanvi al darrera, passo a explicar com fer-ho.\nAbans però, un “advertiment”:\nPer homologar el suport, apart del pertinent projecte tècnic, cal canviar la matrícula de lloc i a l’ ITV em van cobrar 26 euros per poder-ho fer.\nEl muntatge a mi me’l van fer a la casa (Tallers Mirauto), però el procés és molt senzill:\n- Presentem l’abraçadera al tub dret del para-xocs i la fixem una mica amb els dos cargols.\n- Ajudant-nos de dos cargols (o dos eixos) de diàmetre 14 acoblem el suport per comprovar l’alineament de les 2 “U” amb el para-xocs i així poder marcar per on foradar travessant el para-xocs.\n- Deixar el suport de la roda una mica alt de l’esquerra encara que les “U” no encaixin perfectament ja que amb el pes de la roda el suport cedirà una mica i desprès tocarà aixecar la roda per tancar.\nEn el meu cas tinc que empènyer avall cosa d’un centímetre més o menys.\n- Quan considereu que el suport està alineat correctament, fixeu fort els dos cargols de l’abraçadera i ja podeu desmuntar el suport de la roda.\n- A través dels forats del perfil en U que fa de frontissa podeu foradar el para-xocs.\n- Per assegurar-vos de que encerteu l’encarament dels dos, es millor foradar per dalt i per baix amb una broca més petita i desprès repassar des de dalt amb la definitiva. Encara que l’eix sigui de 14 es aconsellable foradar a 15 o més. (Si convé, treure l’abraçadera).\n- Un cop foradat, muntem el suport amb el seu eix (una mica de greix no hi fa nosa) passant-lo de dalt cap baix i el fixem amb la seva femella amb fre, deixant-lo tensat però sense frenar el gir.\n- Ara ja podem passar a marcar i foradar els forats per les tanques.\n- Amb el suport encaixat al para-xocs, marquem on van els forats i amb una broca de 12 (millor una de més petita primer), fem els dos forats.\n- Al meu suport, la tanca de dalt i la de baix no estan alineades per lo que aconsello foradar el para-xocs per dalt i per baix per assegurar que les tanques entraran al seus forats.\nI fins aquí el muntatge “oficial”.\nMillores que hi he fet per el meu compte:\n- Als forats del eix i als de les tanques hi he posat uns “casquillos” de material antifricció per evitar sorolls, concretament de Megalene, un polietilè de mega ultra alta densitat.\n- Els punts on les dos “U” s’encaixen al para-xocs, els he revestit amb banda de polietilè reblonada per evitar el fregament de ferro contra alumini (en el meu cas) o ferro contra ferro, previ polit de les zones del suport de la roda en contacte amb el para-xocs.\n- He dissenyat i construït un suport per la matricula que apart de tenir dos llums homologades (Hella) per il•luminar-la, em permet moure-la endins o enfora per complir amb la llei (fora) o poder enganxar quelcom a la bola (dins).\nÚltima edición por Soc_Jo el Lun Ene 25, 2016 10:01 pm, editado 1 vez\nRe: Muntatge del suport de roda de recanvi al darrera\npor subi Lun Ene 25, 2016 9:52 pm\nMoltes Gracies, GENIAL\npor Soc_Jo Lun Ene 25, 2016 10:09 pm\nEl suport obert\nDetall del cable\nI l'obra acabada\nÚltima edición por Soc_Jo el Lun Ene 25, 2016 10:23 pm, editado 2 veces\npor Soc_Jo Lun Ene 25, 2016 10:16 pm\nI ara la part elèctrica.\nLa corrent per les llums de la matricula s’agafa de les llums de posició i en el meu cas, el cable surt per el forat d’un dels topalls del capó (recordeu que el meu es un M i té capó de dalt a baix).\nRecomano a ser possible un fil amb espiral per poder obrir el suport sense que tensi i evitar bucles quan esta tancat (per el perill de que s’enganxi amb alguna branca).\nNomés amb el positiu n’hi ha prou ja que el negatiu s’agafa del xassís.\nPer acabar-ho d’arrodonir, hi porto dos bombetes multi-LED que fan una llum blanca de nassos.\npor Charly214 Mar Ene 26, 2016 7:29 am\nMuchas Gracias por el aporte Soc_jo. Tienes muy buenas manos. ¿Por cierto que tal el soporte de antena?\npor Medvedev Mar Ene 26, 2016 4:14 pm\npor Soc_Jo Mar Ene 26, 2016 9:58 pm\nEl suport de l'antena va perfecte tot i que no el tinc acabat. Em falta construir el sistema de poder tornar-la a posició vertical sense baixar del cotxe quan es plegui amb una branca. Ho tinc dissenyat però vaig de bòlid amb la feina i no tinc temps de fer-ho.\nJa li faré alguna foto perquè veieu com queda un cop muntat. A més a més, pràcticament no tinc estacionaries, només una mica de soroll que crec que entra per l'antena, però que amb un filtre es soluciona.\npor Soc_Jo Lun Feb 22, 2016 6:47 pm\nI ara, gràcies a portar la roda de recanvi al darrera i per aprofitar l'espai "mort", ja tinc un altre invent a la vista.\nSi tot va bé, possiblement aquest cap de setmana estarà llest, però abans de que ho vegeu, us deixo una foto, a veure si algú adivina lo que porto al cap.\nQui ho endevini, té dos cerveses pagades\nApa, a pensaaaaaaarrrrrrrrr-hi una mica\npor Charly214 Lun Feb 22, 2016 6:55 pm\nNi idea, más adelante da una pista.\npor Medvedev Lun Feb 22, 2016 7:58 pm\nLa veritat ni idea\npor Soc_Jo Mar Feb 23, 2016 10:43 pm\nUna pista: al muntar el snorkel, em vaig veure obligat a treure el gat del seu lloc al vano motor.\npor Charly214 Mar Feb 23, 2016 11:15 pm\nOk el doporte para el gato, ojo modificado.\npor Soc_Jo Miér Feb 24, 2016 9:50 pm\nT'hi has apropat una mica perquè l'invent inclou el gat, però no és ben bé això.\nA seguir pensant\npor Soc_Jo Jue Mar 24, 2016 11:00 am\nEncara que amb una mica de retard, pujo un parell de fotos per desvelar el misteri, que ja no ho és, però bé, per els que no ho hagin vist: un preciós i pràctic calaix per posar-hi lo que portava pel maleter fent més nosa que servei.\nAra només em queda revestir-ho per dins amb espuma insonoritzant o similar per evitar sorolls i a la tapa, com no, enganxar-hi algun adhesiu per fer maco, "pejigueras" que sóc, que voleu fer-hi\npor Soc_Jo Sáb Mar 26, 2016 10:12 pm\nApa, insonoritzat gràcies a una visita al Leroy i aprofitant la tarda de feina, la tapa amb les nanses per aixecar-la (i una enganxina, com no)\nA més a més, encara que no surt a la foto ja l'he acabat d'omplir quasi del tot. Bola del remolc, clau de les rodes, etc.\npor Charly214 Sáb Mar 26, 2016 10:40 pm\nTe ha quedado de escándalo, impresionante.un excelente brico.\npor Soc_Jo Sáb Mar 26, 2016 11:05 pm\nDiuen que "sarna con gusto no pica" perquè la feinada què té tot això només és pot fer perquè t'agrada, no per obligació. La veritat és que queda bé però sobretot molt pràctic. He pogut treure un munt de coses del maleter, que no és precisament espaiós.\npor Charly214 Sáb Mar 26, 2016 11:35 pm\nA mí me gustan estas bolsas para el Niva\nLas hay de varios colores.\npor Soc_Jo Dom Mar 27, 2016 10:10 pm\nOstres, doncs queden "guapes". Es una bona solució per portar-ho tot endreçat.\npor Medvedev Lun Mar 28, 2016 4:09 pm\nJordi Nieva kg, compro un parell d'aquestes bosses, de color negre crec recordar, però aquestes de camuflatge, tipus forces especials de la policia russa, m'agraden més.\nEn la propera comanda que faci a Denis, li demanaré un parell d'aquestes bosses i si les hagués de camuflatge verd marró encara millor.\n» Roda aixecada\n» Col·locant cobreix passos de roda en el Niva


Júlia Bargalló 2a classificada en el gegant FIS CIT d'Oberjoch | Federació Catalana d'Esports d'Hivern\nHome / Júlia Bargalló 2a classificada en el gegant FIS CIT d’Oberjoch\nJúlia Bargalló 2a classificada en el gegant FIS CIT d’Oberjoch\nLa corredora d’esquí alpí catalana Júlia Bargalló va assolir el passat dissabte 5 de març la segona posició en el gegant FIS CIT disputat a Bergbahnen Hindelang Oberjoch (Alemanya). Júlia, que pertany a l’equip estatal femení de la RFEDI juntament amb les corredores Nuria Pau i Mariona Boix, va aconseguir baixar els seus punts FIS a 26. ‘Dissabte vaig fer una bona primera màniga però en la segona vaig fer algun error. De moment no he aconseguit fer dues mànigues bones però ho seguiré intentant’, explica la corredora. Júlia va finalitzar amb un temps total de 1:59.78 a 35 centèsimes de la primera classificada l’alemanya Meike Pfister. Va completar el podi la finlandesa Kaisa Nyberg amb un total de 2:00.74.\nLa també corredora catalana Anna Diaz-Prieto, del grup de tecnificació d’esquí alpí U21 de la FCEH, va assolir el 6è lloc d’aquest gegant FIS CIT en un temps de 2:01.74. En la prova d’eslàlom, que va tenirl lloc diumenge 6 a la mateixa estació d’Oberjoch, Júlia Bargalló va fer 4a (1:47.39), Núria Pau 10a (1:48.50) i Anna Diaz-Prieto 18a (1:51.22).


Amparo Granell Ferrada – Blog de Amparo Sampedro Alemany\nAmparo Granell Ferrada\n4 d’octubre de 2010. Dilluns\nEl primer dia d’octubre, divendres, “la Tia Amparo” s’acomiadà del món.\nHo va fer tranquil.lament, com qui sap que, després de una vida valenta i dolguda, l’últim esforç és adormir-se i poder estalviar-se, almenys, la pena de l’adéu definitiu.\nVaig conéixer “la Tia Amparo” només arribar al poble, fa ja 23 anys. Ella i el seu home, Vicent, eren la memòria en vida d’una guerra dolorossísima, i d’una post-guerra encara més i més cruel.\nAmparo era valenta: molt valenta. Va fer valdre els seus principis (“sóc socialista, i moriré socialista“, em deia), però mai no va consentir que eixos principis la separaren ni um pam de les persones del seu poble. Serà que els principis ètics fonamentals de la igualtat, la solidaritat i de la justícia, són els que ens unixen a un bon grapat de persones per damunt de disntincions partidistes i partidàries. I aixó també m’ho va ensenyar ella.\nEn el mes de maig, l’agrupació socialista i la Casa del Poble, li vàrem retre l’homentage que mereixia una dona com ella. Els seus ulls, ennnuvolats per les malaties que l’atrafegaven, encara recordaven la lluentor dels dies passats. Quan em vaig acostar i li vaig donar l’últim bes, m’apretà la mà amb una força sorprenent; jo me la mirava, i encara que ella estaguera confonent el present amb qualsevol instant del seu passat, jo vaig compendre que era nostre, i amb aixó hi havia prou.\nPer motius de treball, no vaig poder acompanyar les despulles de la Tia Amparo dissabte passat. Però la sort de conéixer-la i de compartir amb ella els valors pels quals ha estat estimada per tots, ni la mort ho podrà esborrar.\nA Vicent, el seu fill, i a la resta de la seua família, tot el meu afecte.\nUn comentario en “Amparo Granell Ferrada”\ndolores granell almenar\n7 diciembre 2012 at 03:37\nHola Amparo Sampedro veo mejor dicho leo que conocias a mi Tia Amparo hermana de mi padre, yo por desgracia no he podido verla desde hacia muchos años tampoco pude venir a su funeral por vivir en francia y que no me dijeron con antelacion que mi tia fallecio ya estaba enterrada cuando me lo dijeron, no se quien eres y como la conocistes tendria mucho gusto de saver de ti,


RESOLUCIÓ EDU/2837/2021, de 17 de setembre, de nomenament de funcionaris en pràctiques – PÚBLICA.CAT\nRESOLUCIÓ EDU/2837/2021, de 17 de setembre, de nomenament de funcionaris en pràctiques de les persones aspirants seleccionades en el concurs oposició per a l’ingrés i accés a la funció pública docent i per a l’adquisició de noves especialitats, convocat per la Resolució EDU/17/2020, de 13 de gener.\nLa Resolució EDU/17/2020, de 13 de gener, va convocar el concurs oposició per a l’ingrés i accés a la funció pública docent i per a l’adquisició de noves especialitats de places, de diferents especialitats, dels cossos de professors d’ensenyament secundari, de professors d’escoles oficials d’idiomes, de professors d’arts plàstiques i disseny i de mestres de taller d’arts plàstiques i disseny.\nPer la Resolució EDU/1181/2021, de 20 d’abril, es fan públiques les llistes de persones aspirants que han estat seleccionades en la convocatòria esmentada.\nDiari Oficial de la Generalitat de Catalunya. Diari Oficial de la Generalitat de Catalunya (gencat.cat)\nSol·licitud abonament pagues extra 2013/14 personal no actiu.\nFORMACIÓ PROFESSIONAL. EXIGIM UN MODEL MODERN I CONSENSUAT


Pink Monkey: la fresca i divertida cuina asiàtica que no passa de moda\nPink Monkey rep l'herència d'Asiana Next Door per oferir una proposta de fusió asiàtica a Madrid.\nNo es pot entendre Pink Monkey sense saber d'on prové. És l'últim supervivent del tàndem que van formar en el seu moment Asiana, un restaurant clandestí situat en la zona madrilenya d'Alonso Martínez, que de dia era una botiga de mobles i antiguitats de tipus oriental, i de nit oferia sopars a raó de menú degustació, i més tard, el seu annex i de tall més casual, Asiana Next Door. Oferien tots dos una cuina que fusionava la gastronomia asiàtica amb la peruana, basada en les moltes experiències viatgeres de la seva llavors xef Jaime Renedo.\nAsiana Next Door, va ser el lloc de referència a Madrid, quant a menjar del sud-est asiàtic amb influències d'aquí i d'allà, quan no hi havia un altre que, amb el seu modest tiquet mitjà, oferís aquest tipus d'experiència gastronòmica. La seva oferta incloïa, a més, de manera pionera per ser 2008, una carta de maridatge a base de deliciosos piscos i cocteles. Era una cuina amb reminiscències a un joveníssim Diverxo, combinades amb la cuina peruana d'Astrid&Gastón, i el també ja desaparegut Sudestada, amb el gran avantatge de ser més amable a la butxaca. Els "Asianas" van ser tota una revolució, que vaig sentir personalment com una gran pèrdua quan van cessar el seu negoci, allà per 2016.\nA penes uns mesos més tard de l'anunciat tancament, Renedo tornava a la càrrega, recuperant la mateixa filosofia de cuina asiàtica i fusió amb un concepte informal i a preus molt raonables, amb Pink Monkey. Va obrir més endavant Sasha Boom, però va tenir el mateix destí que els seus predecessors, i és Pink Monkey el que sobreviu, des de llavors, conservant els plats més representatius de Next Door, i del qual és cap de cuina, avui dia, el xef Luis de los Rios, format en la cuina peruana de Gastón Acurio.\nInformal, però no massa\nEl local compta amb una terrassa a peu de carrer i una més petita annexa al local amb tan sols tres taules, igualment oberta, totes dues preparades per als mesos de fred amb estufes en el primer cas, i calefactors de sostre per a la segona. A l'interior predominen els tons neutres, que contrasten amb els de l'exterior en colors neó. Aquí es menja sense estovalles, però amb tovalló de fil, i tot el servei l'acompanya un personal professional que recomana amb gust i encert.\nLa carta recorre diferents països, no necessàriament de manera aïllada, perquè un taco mexicà porta picades d'ullet asiàtiques i un curri estil thai pot elaborar-se amb picant peruà. Les racions estan pensades per compartir i abunden les herbes aromàtiques i els, en la seva majoria, moderats picants, tenint sempre molt present, i estant ben indicades, les possibles intoleràncies alimentoses del comensal. La seva oferta és per a tots els públics, i inclou menú del dia, executiu i degustació.\nNo poden faltar els còctels, que si bé eleven el preu del compte final, em semblen imprescindibles. Deixeu-vos guiar si dubteu entre algun, com va ser el meu cas. Vaig demanar alguna cosa sense alcohol, que pogués acompanyar el meu menjar sense enfosquir-la i em van servir una riquíssima llimonada spicy mango, lleugerament picant, amb la dolçor justa i molt refrescant, que hauria repetit feliçment.\nImprescindibles són els musclos nam jim, el kimuchi de zamburiñas i el satay balinès de pollastre, tres de les elaboracions herència de Asiana Next Door. Jo vaig voler rememorar el kimuchi de zamburiña, marinada en kimchi i servida sobre mitja llima, com a perfecte entrant i continuar amb un sucós Satay balinès, consistent en dues broquetes de pollastre, marinat en soia, cacauet i cuinat a baixa temperatura, amb una salsa per a menjar a cullerades a base de coco, llima i pols de chiles. Una pena que no s'ofereixin en unitats ja que convidaria a demanar més coses per persona; vaig haver de demanar la mitja ració (i era molt per a mi sola) encara que el servei va estar tremendament involucrat en el meu gaudi.\nDos són els ceviches que elaboren, cremós de corbina i thai de salmó. La meva petició va ser primerament el de corbina, però em van advertir que tenia un grau de picant per a paladars experts, i volent curar-me en salut vaig optar llavors pel de salmó, amb una sedosa llet de tigre amb pesto de coriandre, i l'encertada incorporació del tomàquet d'arbre, la textura en boca del qual recorda a la del caqui.\nCom a plat fort, em va agradar molt un reconfortant risotto de quinoa en tinta de calamar i pop anticuchero, amb un acuitat sabor de formatge, perfectament equilibrat amb el lleuger fumat de la salsa de anticucho i la frescor del aji groc incorporat en forma d'allioli, així com el curri vermell de galta ibèrica, al qual anaven incorporats uns carnosos trossos d'albergínia i acompanyat d'arròs gessamí.\nLa part dolça, sigui potser la menys representativa d'aquesta mena de cuines i és que està composta per un brownie, un cremós d'avellanes i uns, a simple vista, sense més sorbets i gelats. De nou vaig tornar a demanar consell i em van suggerir aquests últims, que, si bé normalment no demano perquè em generen escàs interès, aquesta vegada reconec que em van deixar molt sorpresa i per a bé.\nSón d'elaboració casolana i estan perfectament resolts, amb uns sabors que van des del litxi amb gerd o wasabi, fins al de xocolata amb chile. La ració inclou dues boles i vaig quedar absolutament fascinada amb tots dos pels seus sabors frescos i cremosidad. El primer, de llimona amb trossets de gingebre, perfecte per a netejar sabors, lleugerament àcid, i el d'alfàbrega, extraordinàriament aromàtic.\nLa cuina de Pink Monkey és, en definitiva, una cuina que es gaudeix amb gust i on conviuen encertades mescles de sabors, perfecta per a experimentar el millor de cada part del món. La seva cuina fusió de tots i cap lloc s'acosta al públic general menys estricte, amb un notable resultat.


Estadística de satisfacció dels nostres clients | Net100x100\nNet100x100 segueix creixent cada dia, millorant pas a pas. Per descomptat, això no seria possible sense les opinions dels nostres clients. Els gràfics que es poden veure a continuació, corresponen a l’enquesta que responen els nostres clients amb les opinions reals i a temps real, sent el total de més de 2.500 usuaris que han utilitzat i utilitzen els nostres serveis.\nEn Net100x100, som el que fem dia a dia, sota l’objectiu que fem el que fem, ho fem bé. Busquem l’excel·lència, que per a nosaltres no és un acte sinó un hàbit. El més important per a Net100x100, són sempre els clients. Som l’empresa líder de servei de neteja a Terres de l’Ebre gràcies a vosaltres!\nEl nostre equip està en un constant estat de millora. Ningú pot millorar sense ajuda, per la qual cosa li donem moltíssima importància a les opinions dels nostres clients, que són les que ens fer créixer cada dia i ens donen l’oportunitat de seguir avançant.\nAquestes dades estan obtingudes directament del formulari de satisfacció enviat pels nostres clients. Dades que ens ajuden a prendre decisions a curt, mitjà i llarg termini amb l’objectiu de:\nConèixer el nivell de satisfacció dels nostres clients.\nEntendre’ls millor i avançar-nos a les seves necessitats.\nObtenir la informació necessària per mantenir-los altament satisfets.\nDetectar àrees concretes de millora.\nComprendre millor els factors que enforteixen la nostra relació amb els clients.\nTreure conclusions de les expectatives dels nostres clients, saber si recomanarien el nostre servei de neteja, conèixer els nostres punts forts i els febles per corregir-los i obtenir informació descriptiva que ens permet segmentar els nostres serveis.\nRetenir els clients i captar de nous.\nTambé ens ajuda a establir una cultura organitzacional en què el treball de tots els que integrem Net100x100está enfocat a satisfer del Sr / a. Client.\n“Els nostres clients no esperen que siguem perfectes, esperen que els aportem solucions quan tenen algun problema de neteja”\nRespondre enquesta de satisfacció


La familiar cuina de la Cafeteria-Restaurant Oporto de Marina d’Or « Mira que bo!\nLa familiar cuina de la Cafeteria-Restaurant Oporto de Marina d’Or\ndimarts maig 29, 2012\t[vimeo id=”42758908 ” width=”615″ height=”340″]\nSi busquem una cuina mediterrània, saludable, familiar i econòmica, és molt fàcil: Cafeteria-Restaurant Oporto de Marina d’Or. I es que Marina d’Or no és només un complex turístic, sinó que trobem una gran oferta gastronòmica per a tots els gustos i butxaques. Des d’aquesta cafeteria-restaurant es pot accedir directament des de l’Hotel, i a més poden gaudir des de la terrassa fins la piscina, que durant l’estiu disposa de serveis de sopar junt a la piscina.\nLa cuina de la Cafeteria-Restaurant Oporto està dirigida per Javier López, que aposten per una cuina senzilla i fresca, i sobretot amb qualitat. La primera recepta que ens prepara és un medalló de formatge de cabra fregit amb melmelada, una ràpida amanida amb sabors intensos pel formatge i les melmelades. Per al segon plat tallem a rodanxes filet de bou, però ha d’estar congelat, que sinó no ho podríem fer, i aixi aconseguim un carpaccio, i afegim sal, llima per dissoldre la sal, i oli d’oliva i finalment formatge parmesà, i novament gaudim d’un excel·lent contrast de sabors, aconseguint un carpaccio de bou i parmesà.\nI per últim, una recepta ben fresca, l’ensalada de la casa, tota elaborada amb productes de l’horta: mesclum, ceba, pimentó, tomata, espàrrecs, safanòria, etc. una bona opció per a un menjar ràpid de preparar.\nSi també voleu descobrir la cuina de la Cafeteria-Restaurant Oporto, el podeu trobar dins de Marina d’Or, Ciudad de Vacaciones, i per a reserves trucar al 964 72 72 70 ó www.marinador.com


El regidor de Responsabilitat Social en funcions, Nahuel González, i el president de l'Associació de Persones Sordes de Gandia i la Safor (APESORGA), José Juan Signes, han presentat aquest matí els actes preparats per celebrar el Dia Nacional de les Llengües de Signes, que es commemora per cinquè any el pròxim divendres 14 de juny. Eixe dia mateix de 1936, es va constituir la Confederació Estatal de Persones Sordes (CNSE), entitat que, juntament a la seua xarxa associativa local, comarcal o autonòmica, "fem possible que aquesta llengua, la llengua de signes espanyola siga valorada en la societat com una llengua de cultura, de comunicació, tan vàlida com qualsevol altra per a transmetre idees, accedir al coneixement, avançar cap a la igualtat, i construir ciutadania", ha assegurat Signes.\nLes activitats programades es realitzaran el pròxim divendres 14 de juny al Passeig de les Germanies, a l'altura de la Casa de la Marquesa. De 10 a 13 h, s'hi muntarà un estand informatiu, lliurament de polseres, adhesius, entre d'altres coses per tal de recordar l'efemèride. Per tal de clausurar el dia, a les 21 h, s'enllumenarà la façana de l'Ajuntament de color blau turquesa, que identifica les persones sordes.\n"L'Associació de Persones Sordes de Gandia i la Safor és un exemple de superació, d'inclusió social, en defensa de les persones sordes. Però també la seua implicació activa col·laborant en diferents àmbits socials, en activitats als barris, amb les Falles, esdeveniments esportius, etc. L'Ajuntament sempre estarà al seu costat", ha destacat González.\nMás en esta categoría: « El Palau Ducal de Gandia acoge dos conferencias sobre mujeres de los Borja Oberta la matrícula a la Universitat Sènior de la Safor »


Web oficial del Villarreal CF - Manu Trigueros, un nou ‘10’ amb arribada i gol\nEl migcampista talaverà ha marcat tres gols en un fantàstic inici de temporada\nUn ‘14’ amb ànima de 10. Manu Trigueros travessa un excel·lent moment esportiu. Està sent important i marcant més gols que mai en aquest inici de temporada.\nA les ordres d'Unai Emery i després de la tornada de Dani Parejo, el migcampista talaverà ha avançat la seua posició en el terreny de joc, ara trepitja més l'àrea rival i això es tradueix en major presència ofensiva i una impressionant aportació anotadora.\nEn set partits, Trigueros ha convertit un total de tres gols. Un en els empats davant l'Atlètic de Madrid (2-2) i Atalanta (2-2) i un altre en la imponent victòria davant l'Elx CF (4-1). Així, el migcampista ‘groguet’ fa una mitjana d'una miqueta cada 140 minuts de joc i executa 1.5 xuts per partit en totes les competicions (LaLiga, Supercopa d'Europa i Champions League).


Mercat Audiovisual de Catalunya 2018 - Convocatòries\nConvocats els premis a la investigació sobre comunicació audiovisual del CAC\nConvocada la 30a edició dels Premis CAC a la investigació sobre comunicació audiovisual. El Consell de l'Audiovisual de Catalunya ha obert la convocatòria d'uns premis que volen distingir els treballs de recerca de qualitat realitzats de forma individual o col·lectiva que destaquin especialment, tant pel seu rigor metodològic com per les aportacions que representin una novetat en aquest àmbit.\nLes investigacions vàlides a presentar poden ser de qualsevol temàtica referent als serveis de comunicaicó audioviusal, sigui quin sigui el suport, la tecnologia i la plataforma de distribució. També poden optar a la convocatòria treballs de qualsevol disciplina o àrea de coneixement, com ara la comunicació, el dret, la política o l'economia.\nEn els dos casos, el jurat valorarà les recerques que aportin conclusions i resultats que tinguin una aplicació pràctica en el sector audiovisual català.\nEl primer premi està dotat amb 5.000 euros bruts i el segon, amb 2.000 i el termini per presentar els treballs finalitza el 21 de setemebre de 2018.\nEl CAC també té altres convocatòries en marxa que podeu consultar aquí.\nEl Clúster Audiovisual i Barcelona Activa repeteixen el Job Market Place\nBusques feina en el sector audiovisual? Apunta't aquesta data a l'agenda! El proper 17 d'abril, el Clúster Audiovisual de Catalunya i Barcelona Activa repeteixen el JOB MARKET PLACE, on espai on podràs conèixer empreses del sector audiovisual que cerquen professionals com tu. Per accedir-hi cal que facis el teu currículum detallant l'oferta que t'interessa. Les places són limitament i només es pre-seleccionaran els CV que s'ajustin més als perfils sol·licitants.\nÚltims dies per a presentar-se a la beca de cinema documental “Vist per…”\nLa convocatòria, que arriba a la 4a edició, promou la producció de curtmetratges de no-ficció de Granollers i el Vallès Oriental 21/02/2018


Carnet C a Vila-sacra - FOR VIA, Formació Viària\nCarnet C a Vila-sacra\nDescobreix que facil és treure't el Carnet C a Vila-sacra amb FOR VIA autoescoles. Disposem de diversos centres a les comarques Gironines. Amb FOR VIA, tot són avantatges: aula online, formació personalitzada i facilitats de pagament. La millor opció per obtenir el Carnet C a Vila-sacra\nTreballem una formació de qualitat i als nostres centres trobaràs un equip de professionals compromesos i dedicats al teu aprenentatge. Uns formadors amb experiència que sabran transmetre't les millors indicacions i donar-te tot el suport necessari per aconseguir el teu objectiu.Estas interessat en el Carnet C a Vila-sacra? FOR VIA Formació Viària és la teva autoescola de confiança.


Sebastià I de Portugal - Viquipèdia, l'enciclopèdia lliure\n(S'ha redirigit des de: Sebastià de Portugal)\nSebastià I de Portugal, dit el Desitjat (Lisboa, 1554 - Kasr al-Kabir, Marroc, 1578), fou Rei de Portugal (1557-1578).\n20 gener 1554 (Gregorià)\n4 agost 1578 (Gregorià) (24 anys)\nKasr al-Kabir (Marroc)\n11 juny 1557 – 4 agost 1578\n← Joan III de Portugal – Enric I de Portugal →\nJoan de Portugal , Joana d'Habsburg i de Portugal\n3 Majoria d'edat i mort\nFill de l'infant Joan de Portugal i la seva esposa Joana d'Habsburg, nasqué a la capital del regne el 20 de gener de 1554.\nPer línia paterna era nét del rei Joan III de Portugal i per línia materna ho era de l'emperador Carles I de Castella i V d'Alemanya.\nSebastià va arribar al tron portuguès a la mort del seu pare el 1554, dues setmanes abans del seu naixement. A la mort de l'infant Joan, el rei Joan III transferí tots els drets dinàstics d'aquest al seu nét i va ascendir al tron a l'edat de tres anys.\nEn un primer moment va tenir la regència de la seva mare Caterina d'Habsburg, i posteriorment del seu besoncle, el cardenal Enric de Portugal. Durant aquest període es va continuar l'expansió colonial a Angola, Moçambic i Malaca, així com es va produir l'annexió de Macau.\nEl jove rei va créixer sota la guia i influència dels jesuïtes. Va ser un místic que va dedicar llargs períodes a la seva gran afició, la caça. Es va convèncer a si mateix que era un gran capità de Jesús en una croada contra l'expansió del poder turc al nord d'Àfrica. Així, durant l'últim any de vida del seu avi Joan III les tropes portugueses es van retirar de les seves de Marroc, cosa que va permetre l'expansió de l'Imperi Turc.\nMajoria d'edat i mortModifica\nSebastià I era un infant fràgil, resultat de generacions i generacions de matrimonis entre membres d'una mateixa família. Així, Sebastià I tenia tan sols quatre besavis, quan normalment en són vuit i tres d'aquests descendien del rei Joan I de Portugal.\nPoc temps després d'arribar a la majoria d'edat i tot i no tenir fills ni hereus, va organitzar una croada contra la ciutat de Fes. El seu oncle Felip II de Castella va refusar prendre part en la iniciativa, però li va prometre una força d'expedicionaris que mai no va arribar. Així mateix, el rei castellà va posposar el casament de Sebastià I amb una de les seves filles.\nL'exèrcit portuguès, compost majoritàriament per mercenaris estrangers, va travessar el Marroc el 1578 i, desobeint les ordres dels seus líders, Sebastià I va penetrar en terres marroquines per intentar trobar els seus aliats. A la batalla d'Alcazarquivir, l'exèrcit portuguès fou rodejat per Abu Marwan Abd al-Malik I Saadi de Fes i Sebastià I gairebé mor en el combat. Però tot i que se li va facilitar la fugida, Sebastià cregué en les seves forces i es va dirigir un altre cop contra les línies enemigues. Allà fou on se'l va veure per última vegada, sense trobar mai el seu cadàver, el 4 d'agost de 1578.\nA partir d'aquell moment, Sebastià I va entrar a formar part de les llegendes portugueses com un gran patriota, el rei dorment que retornaria per ajudar Portugal en les seves hores més difícils. Així, durant el període d'ocupació castellana, entre el 1580 i el 1640, fins a quatre pretendents van arribar a afirmar ser el rei Sebastià. L'últim d'ells, que en realitat era italià, fou executat el 1619.\nSebastià I, sense fills ni hereus, fou succeït pel seu besoncle Enric I de Portugal, que fou escollit per les Corts portugueses el 1578.\nJoan III el Piadós Rei de Portugal\n1557–1578 Succeït per:\nEnric I el Cardenal\n↑ MATA, Jordi. «Impostors!». Sàpiens [Barcelona], núm. 110 (novembre 2011), p. 58-59. ISSN 1695-2014\nObtingut de «https://ca.wikipedia.org/w/index.php?title=Sebastià_I_de_Portugal&oldid=22737111»\nDarrera modificació: 12 feb 2020 a les 18:27\nLa pàgina va ser modificada per darrera vegada el 12 feb 2020 a les 18:27.


El Palau de Gel agafa el camí de la Batllia - Altaveu el diari digital d'Andorra\nEl Palau de Gel agafa el camí de la Batllia\nLa propietat del terreny no accepta “els termes d’imposició” de la carta que ha rebut del cònsol de Canillo i tornarà a requerir-lo perquè abandoni les instal·lacions el darrer dia de l’any\n24/12/2020 (11:55 CET)\nUna imatge recent del Palau de Gel. Gabriel Pérez\nEl ‘cas Palau de Gel’ acabarà molt probablement a la Justícia. Falten un parell de capítols, de passos per arribar-hi, però el camí cap a la Batllia hores d’ara sembla el més probable. La propietat del terreny té intenció de respondre durant la setmana que ve al comú de Canillo que no accepta “els termes d’imposició” de la carta que ha rebut firmada pel cònsol major de la parròquia, Francesc Camp. Això vol dir, de manera objectiva, que no hi ha més marge de temps per a cap negociació.\nSi el Nadal no entendreix ningú, durant la setmana que ve Casa Roig tornarà a requerir el comú perquè, com a responsable de l’explotació del Palau de Gel i, en qualsevol cas, com a llogater de la parcel·la on fa dècades es va bastir l’equipament sòcioesportiu que des de l’1 de gener passarà a ser propietat de la família titular del terreny. Fonts properes a la propietat han recordat que no es tracta de renovar cap contracte sinó d’establir-ne un de nou. I han explicat que des de fa mig anys el comú ja era conscient de la voluntat de Casa Roig de donar per extingida la relació contractual, tal com preveien els pactes establerts, vigent les darreres dècades.\nCanillo demana sis mesos més per negociar pel Palau de Gel i s’inclina per la compra del terreny\nMalgrat que els assessors legals de la propietat han d’acabar d’analitzar la carta rebuda del comú, les fonts consultades, més enllà de deixar clar que no hi ha més temps de negociació més enllà dels sis mesos que s’ha concedit perquè la guarderia comunal es mantingui a precari en els terrenys de Casa Roig. Les fonts consultades han recordat que “qui ha trencat la negociació és el comú amb una posició immòbil i d’imposició”. En aquest sentit, s’ha especificat que la propietat va passar d’una petició d’una renda de 25.000 euros al mes a 20.000 euros.\nLes mateixes fonts han assegurat que fa molt temps que “el comú, o com a mínim el cònsol, coneix perfectament quins eren els termes” en què es movia la propietat. I que aquesta mai no ha plantejat la compravenda de l’espai. Que ha estat el comú qui a darrera hora ha posat sobre la taula la possibilitat d’adquirir la parcel·la. En aquest sentit, però, Casa Roig té clar que no establirà cap preu, que és la corporació, eventualment, qui ha de fer l’oferta que consideri més dient. La propietat del terreny també està molesta i refuta del tot les pressions, insinuacions i amenaces velades que estaria rebent els darrers temps.


Els preus es disparen a Girona: L'IPC supera el 3% per primer cop en 4 anys | Federació Hostaleria de Girona\nDiari de Girona. Els preus de l’energia augmenten un 25% anual a les comarques gironines, segons l’INE. El cost de la vida a les comarques gironines s’encareix fins a nivells que no es veien des de principis de l’any 2017. Segons dades fetes públiques per l’Institut Nacional d’Estadística, l’índex de preus de consum (IPC) es va elevar fins el 3,1% el mes de maig. De la cistella de productes analitzats per determinar la inflació, el subgrup que més s’ha incrementat a Girona el darrer any és el d’«electricitat, gas i altres combustibles». Concretament, la pujada és del 25,1% anual. La raó cal buscar-la, sobretot, en l’alça dels carburants, que al maig de 2020 es van abaratir en ple confinament per la pandèmia. A Catalunya l’IPC es va situar en el 2,6%, una dècima menys que en el conjunt d’Espanya. També destaca l’increment de preus del peix fresc, les llegums i hortalisses, la carn d’au i altres aliments.\nSense tenir en compte l’energia ni els aliments frescos, que també van impulsar la inflació al maig, la subjacent es va situar en el 0,2%, dos punts i mig per sota de l’IPC general, marcant la major distància entre tots dos índexs des de 1986.\nL’encariment de l’energia va intensificar al maig el fort repunt de preus ja registrat al març (1,3%) i abril (2,2%), després d’un 2020 d’IPC negatiu al qual va seguir un petit augment al gener de 2021 (del 0,5%, a causa de la borrasca Filomena) i estabilitat al febrer (taxa del 0%).\nPer al Govern, el repunt de la inflació és «temporal» i «s’anirà normalitzant en els pròxims mesos», ja que han coincidit les restriccions d’oferta en un moment de reactivació de la demanda amb l’ efecte esgaló» en comparar amb els preus de la primavera de 2020, amb els serveis en mínims històrics en ple estat d’alarma.\nEl secretari d’Estat d’Economia i Suport a l’Empresa, Gonzalo García Andrés, va assegurar en declaracions recollides per l’agència EFE, que vigilarà «molt de prop» la inflació i va recordar que la subjacent està «molt pròxima a zero» i en línia amb altres països europeus.\nDe tornada a les dades, el transport va ser el grup que més va influir en aquesta major inflació en el conjunt del país, elevant dos punts fins al 9,4% el creixement dels seus preus, a causa de l’encariment dels carburants i lubrificants, que fa un any s’abaratien.\nEl desglossament de les dades revela que els combustibles líquids es van encarir un 44,6% respecte a maig de 2020; la gasolina, un 24,2%, i el gasoil, un 21,4%, i van marcar tots ells increments històrics.\nTambé van tensionar la inflació a l’alça l’oci i la cultura, els preus de la qual van pujar un 0,2%, a causa del menor abaratiment dels paquets turístics, i els aliments i begudes no alcohòliques, amb un increment del 0,8%, cinc dècimes més que a l’abril, pel peix, l’oli i la carn.\nPer als sindicats, és clar: l’augment dels preus dels productes energètics, que afecten en major mesura a aquells consumidors amb menys ingressos, fan «imprescindible» pujar el salari mínim interprofessional (SMI).\nLa patronal, en canvi, considera que, malgrat el repunt dels últims mesos, la moderació de preus continua sent la nota dominant, assegura que les empreses estan reduint els seus marges i confia que l’impacte del comportament alcista de l’energia es redueixi en els pròxims mesos.\nFuncas va revisar a l’alça les seves previsions d’inflació per a l’any 2021. Després de conèixer les dades de maig, el centre d’anàlisi va situar la inflació en el 2,2% per al conjunt de 2021, dues dècimes més respecte a les últimes previsions, però per sota la taxa del maig.\nAquest és el debat als EUA. Per primera vegada els colls d’ampolla típics d’una recuperació accelerada coincideixen alhora amb estímuls monetaris (baixos tipus d’interès dels bancs centrals) i desconegudes injeccions fiscals. La zona euro la sortida de la crisi es fa a menor ritme que els EUA.\nEn tots els seus missatges, fins ara, el BCE, en la zona euro, i la Fed, als EUA, remarquen els elements transitoris dels actuals nivells d’inflació. No obstant, hi ha tensions dins dels seus òrgans de govern. A la taula del BCE s’asseuen falcons (partidaris d’aprofitar la recuperació que ofereix la vacunació per posar fi a l’alegria d’uns tipus d’interès que beneficien els països del Sud, com Espanya i Itàlia) i coloms (defensors de mantenir el fàcil accés al crèdit el temps necessari perquè l’economia deixi enrere la recessió).


Cellers a més altitud\nEls productors de vi del país veuran feta realitat a final d’any una aspiració que persegueixen fa temps: obtindran el segell de qualitat controlada. És el requisit imprescindible per optar al reconeixement europeu i als mercats internacionals\nActualitzada 13/08/2016 a les 06:53\nEl primer reconeixement oficial al treball que estan duent a terme els productors de vi del país serà una realitat a final d’any amb l’obtenció del segell de qualitat controlada que atorga el Govern. És un pas d’una importància cabdal, ja que és imprescindible tenir aquesta certificació perquè els cellers puguin optar a la regulació europea d’indicació geogràfica protegida. Un certificat que és la clau que obre la porta als mercats internacionals en ser una garantia reconeguda del producte que l’obté. Iniciar o no una expansió més enllà de les nostres fronteres quedaria en mans de cada productor en funció del seu pla de negoci. Però encara queda molt camí per córrer per arribar a Europa i el que ara preocupa els cellers és quines seran les exigències que s’establiran en el reglament que determinarà la concessió del segell de qualitat. Està fora de tota discussió que els requisits demanats han de complir els estàndards generals que s’apliquen al nostre entorn perquè tingui el valor que realment li dóna sentit. Ara bé, s’han de tenir en compte les particularitats dels nostres cellers (vi d’altitud, collites limitades, negoci familiar...) i d’Andorra a l’hora de confeccionar el reglament. El que significa que no es pot, senzillament, aplicar fil per randa el que fan altres països amb característiques i particularitats del tot diferents. Ja hi ha massa exemples de textos legals que l’únic que s’ha fet és una traducció literal del que impera en un altre Estat amb les conseqüències negatives que això comporta. Cal acompanyar i posar les màximes facilitats –amb el benentès que sota una normativa– a una iniciativa d’èxit en la qual eren molt pocs els que creien quan es va posar en marxa. I és que la producció de vi té unes connotacions positives que van més enllà del propi negoci. És una prova fefaent que és possible trobar alternatives amb productes autòctons a les pràctiques tradicionals del sector agrícola i ramader. No tot s’acaba amb el tabac i la vedella. Finalment hi ha un aspecte d’imatge de país gens menyspreable. La possibilitat que Andorra sigui coneguda a fora també pels vins que es produeixen confereix un valor afegit a la marca Andorra, encara massa envoltada de tòpics. És imprescindible, però, que els cellers no s’apartin de la línia que porten i segueixin anteposant la qualitat a qualsevol altra prioritat.


La TUS recupera viatgers i supera els 7 milions d’usuaris en el primer semestre - Diari de Sabadell\nLa TUS recupera viatgers i supera els 7 milions d’usuaris en el primer semestre\nEntre gener i juny més de 7 milions de persones han utilitzat els autobusos urbans de la TUS. Una xifra que suposa un notable increment respecte al mateix període de l’any passat. L’Ajuntament ha anunciat millores del servei i la posada en marxa d’un bitllet únic pels dies de Festa Major.\nDurant el primer semestre del 2017 han pujat als autobusos urbans 285.449 persones més que en els primers sis mesos de l’any 2016. Això s’ha traduït en 7.099.812 usuaris.\nLa xifra suposa un increment del 4,19 per respecte i, per tant, confirma la tendència de recuperació de passatge per part del transport públic. La reactivació del mercat laboral explica, en part, aquest increment de viatgers.\nLes xifres les ha donat a conèixer l’Ajuntament en el marc de la celebració a tot Catalunya de la Setmana de la Mobilitat Sostenible i Segura que es va clausurar divendres passat.\nLa memòria municipal fa referència també a aquelles línies que han registrat un major increment d’usuaris. És el cas de l’eix que formen les línies 4 (Poblenou-Roureda), 44 (Poblenou Taulí) i 14 (estació Centre-Merinals) que han experimentat el creixement més significatiu gràcies, segons l’Ajuntament, al reforç i l’ampliació del servei.\nTambé s’ha observat una variació important en percentatge en la línia 8 (Estació Sud-Roureda).\nEn aquest cas, l’increment s’explica per l’ampliació del serveis en dissabte i període estival.\nEl consistori considera que «es va constituint com un itinerari de confiança per a l’usuari, amb l’objectiu d’unir la ciutat amb les estacions dels Ferrocarrils i la zona de lleure de l’Eix Macià». La recuperació del passatge ja es venia registrant des del 2016 quan un total de 12.721.007 persones van pujar als autobusos de la cooperativa sabadellenca TUS.


L'Ambibus visita Riudarenes - Govern.cat\nL'Ambibus visita Riudarenes\nquery_builder 21 maig 2003 13:07\nÉs una eina de comunicació i sensibilització ambiental\nL’Ambibus és la unitat mòbil d’educació ambiental del Departament de Medi Ambient de la Generalitat. Del 20 al 24 de maig està estacionat a la població de Riudarenes (La Selva)\nL’Ambibus s’utilitza com a suport per a la campanya de recollida domiciliaria de fracció orgànica que el Departament de Medi Ambient porta a terme als municipis de Catalunya des de l’any 1997 i és utilitzat com una eina de comunicació i sensibilització ambiental.\nL’interior de l’Ambibus mostra una exposició sobre la temàtica dels residus domiciliaris, que fa una especial incidència en la recollida selectiva de la fracció orgànica, amb l’objectiu de, per una banda, donar a conèixer la seva composició a les llars, la problemàtica que genera, la gestió que es porta a terme i la solució que suposa la realització de compost a partir de la fracció orgànica dels residus municipals i, per l’altra, fomentar la selecció en origen de les escombraries domiciliàries i conèixer els usos del compost.\nL’Ambibus, a més, disposa d’una petita mostra de les publicacions del Departament de Medi Ambient. Les estades de l’Ambibus entre setmana són principalment reservades als grups d’escolars i les persones interessades. El cap de setmana resta obert al públic i, molt especialment, als agrupaments de la comarca: esplais, grups excursionistes, etc.\nDel 20 al 24 de maig estarà estacionat a la població de Riudarenes.


No sortim de casa, però no ens aturem | Institut Gabriela Mistral\nNo sortim de casa, però no ens aturem\nA través del correu corporatiu del centre i del Moodle tot l’alumnat té tasques per no perdre el ritme de treball durant aquests dies. Per atendre tots els dubtes i consultes, podeu contactar amb el centre a través del correu electrònic (a8053340@insgabrielamistral.cat) i amb cadascun dels tutors/es i professors/es a través del correu electrònic o la plataforma iEduca.\nDurant aquests dies és important que ens mantinguem actius i actives, també en l’afany d’aprendre. A les xarxes trobareu un munt de propostes gratuïtes per seguir aprenent, llegint, veient cinema i teatre, etc. i moltes altres recomanacions. Aquí us en deixem unes quantes:\nL’Ajuntament de Sant Vicenç dels Horts té obert un canal de WhatsApp per seguir l’actualitat de l’afectació del Coronavirus a la població. Cal donar-s’hi d’alta.\nAlgunes pautes per passar el millor possible aquests dies en família.\nAmb bon criteri i sense perdre el sentit de l’humor, un decàleg per passar un confinament amb adolescents.\nAlgunes propostes culturals per seguir des del sofà de casa.\nAmb la suspensió del Saló de l’Ensenyament, les Universitats catalanes s’han unit per crear-ne un de virtual. Us convidem a passejar-hi.\nDeu museus per a visitar des de casa:\nEmissores de ràdio de tot el món a Radio Garden. Clicant damunt d’un punt verd es pot sentir el que s’està transmetent: música i notícies de tot el món. Excel·lent per practicar qualsevol llengua.\nPodeu accedir al catàleg virtual de la Xarxa de Biblioteques Municipals. Només us cal el carnet de la Biblioteca.\nFinalment, us convidem a visitar el blog de la nostra Mediateca on us anirem fent propostes creatives.\nBatxillerat, Cicles Formatius, ESO, Portada Biblioteca, Coronavirus, iEduca, Mediateca, Moodle 0\nAccés a la plataforma Legiland\nEl Gabriela balla el confinament\nADM Anglès Apilo XII Audiovisuals Aules netes Batucada Batxillerat Biblioteca Can Via castanyada CFGS Cinema Consell escolar Coronavirus Dependència Dual Educació en valors educació infantil Expressió oral Filosofia Graelles ifest ISO 9001 licitació Maquetes Matemàtiques mitologia grega Molins de Rei multiplataforma Neteja núvia orientació Plaça diamant premis Qualitat Salut Sant Jordi selfie Setmana orientació sopar batx Sortides Teatre Terror tv3 Xerrades


Europa avala que es deixi morir un home tetraplègic - Diari de Girona\nEuropa avala que es deixi morir un home tetraplègic\nEl tribunal d'Estrasburg dóna la raó a la dona del francès Vincent Lamber\nestrasburg | javier aguilar/efe 06.06.2015 | 07:05\nLa mare de Lambert va assegurar sentir-se "molt trista" a la sortida. efe\nLa Gran Sala del Tribunal Europeu de Drets Humans (TEDH) va sentenciar ahir que desconnectar dels aparells que mantenen amb vida el tetraplègic francès en estat vegetatiu Vincent Lambert, de 38 anys, no vulnera el seu dret a la vida. En una sentència històrica que no pot ser recorreguda, defensada per dotze jutges contra cinc, la Cort europea recorda que no existeix consens europeu en aquesta matèria, de manera que concedeix un marge d'apreciació als estats.\nEl Tribunal d'Estrasburg comparteix la decisió del Consell d'Estat -màxima instància administrativa de França- que va autoritzar al juny de 2014 a deixar de mantenir artificialment la vida de Lambert. Estrasburg s'ha limitat a "examinar el respecte per part de l'Estat de les seves obligacions positives que deriven de l'article 2 de la Convenció", diu la sentència, i destaca les garanties ofertes pel Consell d'Estat.\nLa decisió rebutja la resta d'al·legacions dels demandants, els pares de Lambert i dos dels seus germans, de profundes creences religioses, relatives a la prohibició de tractes inhumans o degradants i als drets al respecte de la vida privada i familiar, i a un judici just. Amb la sentència, la cort avala la postura de l'esposa, Rachel Lambert, diversos germans del pacient i els metges que el tracten, partidaris que el malalt sigui desconnectat dels aparells que el mantenen amb vida.\nL'esposa i la mare de Lambert van estar presents en la lectura de la sentència, a càrrec del president del tribunal, Dean Spielmann. La primera es va declarar "commocionada" i va afegir, després de conèixer la sentència, que "no sent alleujament ni felicitat". Per contra, la mare va dir a la premsa que el seu fill "no està al final de la vida. M'esclata la còlera quan es diu que està al final de la seva vida. Vincent és un discapacitat". Va afirmar sentir-se "molt trista" amb una sentència que considera un "escàndol".\nEls advocats dels demandants, encapçalats per Jean Paillot, havien argumentat que la desconnexió és contrària als articles 2 i 3 de la Convenció sobre el dret a la vida i a la prohibició de tractes inhumans o degradants. També va invocar els articles relatius al respecte de la vida privada i familiar.\nUn tràgic accident\nVincent Lambert, que actualment té 38 anys, va tenir un accident de trànsit el 2008 que li va causar un greu traumatisme cranial i el va deixar tetraplègic i postrat en un llit. Ingressat a l'hospital universitari de Reims, la seva dona i els seus cuidadors van iniciar el procediment per aplicar la llei Leonetti del 2005, sobre els drets dels malalts i la fi de la vida. En referència a aquesta llei, la sentència diu que França ha posat en marxa "un marc normatiu adequat per assegurar la protecció de la vida dels pacients".\nEls jutges de l'Azerbaidjan, Eslovàquia, Geòrgia, Malta i Moldàvia van publicar una opinió separada, en què diuen no entendre per què França ha impedit el trasllat de Lambert a una clínica especialitzada, tal com sol·licitaven els demandants. Els jutges dissidents recorden que Lambert no està en mort cerebral i "res prova que pateixi". Per a ells, la llei de 2005 no és clara i asseguren que el Tribunal ha perdut la consciència amb aquesta sentència.


Sagum: diferència entre les revisions - Viquipèdia, l'enciclopèdia lliure\nSagum: diferència entre les revisions\nRevisió del 13:54, 15 gen 2014\nCorregit: el ús -> l'ús\nRevisió del 23:45, 26 des 2013 (modifica)\nRevisió del 13:54, 15 gen 2014 (modifica) (desfés)\nm (Corregit: el ús -> l'ús)\n'''Sagum''' fou una [[capa]] portada pels soldats romans i oficials inferiors en contraposició al ''paludamentum'' que portaven els oficials superiors i generals. Era contraposada a la toga o vestit civil.\nEn temps de guerra tots els ciutadans portaven el sagum fins i tot a la ciutat, excepte les persones de rang consular; durant la guerra social el sagum fou portat durant dos anys per tothom. El ''sagum'' era obert pel davant i generalment agafat a través del coll per un claudàtor; era semblant al ''paludamentun''; encara que aquest darrer era de vegades anomenat ''sagum'' com a forma general, era més freqüent el l'ús del diminutiu ''sagulum''.\nLes nacions [[germànics|germàniques]] i [[escites]] també portaven ''sagum''; es coneixen representacions de [[sàrmates]] amb ''sagum''; el sagum germànic és esmentat per [[Tàcit]]; els gals també l'utilitzaven.\nObtingut de «https://ca.wikipedia.org/wiki/Especial:MobileDiff/12778582»


Troben sa i estalvi a Ripollet el noi de 13 anys desaparegut fa una setmana - El diari digital de Sabadell - iSabadell\nTroben sa i estalvi a Ripollet el noi de 13 anys desaparegut fa una setmana\nEscrit per Redacció el 26 febrer 2018\nEl jove desaparegut i ara trobat.\nEls Mossos d’Esquadra han localitzat l’Antoni, el noi de 13 anys de Cerdanyola que va desaparèixer el passat 19 de febrer. Després d’una setmana de recerca, els Mossos confirmen que l’han trobat a Ripollet i agraeixen la col·laboració ciutadana.\nLa família de l’Antoni, que viu a Cerdanyola i també a Barcelona, va denunciar la seva desaparició el dilluns 19 de febrer a Barcelona. A partir d’aleshores, la Unitat d’Investigació d’Horta-Guinardó va assumir les diligències del cas. El cos policial també va fer difusió de la fotografia i les característiques del noi a través de les xarxes socials per facilitar la seva recerca.\nPer la seva part, la família també va fer difusió a través de les xarxes socials i de cartells en diferents punts de Barcelona i els municipis del voltant. Des d’aleshores, moltes persones van compartir les publicacions i van ajudar en la recerca del noi.


"Només sí és sí": s'aprova el projecte de llei per canviar els delictes sexuals\nMés de tres anys després de la sentència de La Manada, el Consell de Ministres aprova el text de la norma que estableix que tot acte sexual sense consentiment serà considerat una agressió\nManifestació contra la sentència de La Manada, un cas que ha portat a la nova llei del "només sí és sí" (Europa Press/A. Pérez)\nIrene Vaqué Reig 05/07/2021 - 23.51 Actualitzat 07/07/2021 - 01.10\n"Només sí és sí", el crit que va esdevenir bandera del moviment feminista arran de la sentència de La Manada, ha arribat a rang de llei aquest dimarts. El Consell de Ministres ha aprovat el projecte de llei de Garantia integral de la Llibertat Sexual, més d'un any després d'aprovar-se com a avantprojecte.\nL'essència de la norma és que té en compte el consentiment exprés en les relacions sexuals i es deixa de distingir entre abús i violació. També està previst perseguir tota mena de proxenetisme.\nEn el cas del consentiment, a la norma queda recollit, finalment, d'aquesta manera:\n"Només s'entendrà que hi ha consentiment quan s'hagi manifestat lliurement, mitjançant actes que, en atenció a les circumstàncies del cas, expressin de manera clara la voluntat de la persona."\nLa llei ha de servir perquè el consentiment sigui clau en els judicis per delictes sexuals.\nLes víctimes ja no hauran d'acreditar que han patit violència o que s'han resistit, perquè tot acte sexual sense consentiment serà una agressió, segons destaca la ministra d'Igualtat, Irene Montero:\n"Aquesta llei situa el consentiment al centre. Això significa que només tu decideixes sobre el teu cos i la teva sexualitat. T'allibera d'haver de demostrar que t'has resistit, que hi va haver violència o que et vas sentir intimidada. Tota relació sexual sense consentiment és una agressió."\nI els abusos sexuals s'eliminen del Codi Penal, una altra petició que ha abanderat el feminisme després de la controvertida sentència de La Manada, que no va ser per agressió sinó per abús, perquè els jutges no van considerar que hi hagués violència ni intimidació en la violació en grup a una noia de 18 anys per part de cinc joves. El Suprem va esmenar la sentència del TSJ de Navarra i va elevar la pena als condemnats, de 9 a 15 anys de presó, per un delicte continuat de violació amb els agreujants de tracte vexatori i d'actuació conjunta.\nTambé vol evitar l'anomenada revictimització, amb mesures com evitar que la dona hagi d'estar en contacte visual amb el presumpte agressor o permetre que pugui declarar en sales especials.\nA més, estableix l'existència de centres d'atenció 24 hores per a les majors de 16 anys, encara que no denunciïn el seu cas, i cases d'infància perquè es puguin recuperar els menors víctimes de violència sexual.\nConsentiment en positiu, després del rebuig del Poder Judicial\nL'executiu del PSOE i Unides Podem ha aprovat el text després de 16 mesos de moviments en diversos sentits.\nL'avantprojecte va sortir del Consell de Ministres el març de 2020. Hi va haver diferències entre els ministeris d'Igualtat i Justícia i crítiques del Consell General del Poder Judicial, que va rebutjar per unanimitat la redacció de la llei i es va oposar tant a la referència al consentiment exprés com a la distinció entre abús i violació.\nEn canvi, el Consell Fiscal i el Consell d'Estat van donar suport al document. Els fiscals van suggerir a Igualtat una redacció més clara i en positiu de la qüestió del consentiment, un consell que s'ha tingut en compte.\nLa llei impulsada pel Ministeri d'Igualtat vol canviar la forma de jutjar els delictes sexuals (Europa Press)\nDes del ministeri que encapçala Montero destaquen que la fórmula escollida va en la línia del Conveni d'Istanbul contra la violència envers les dones, que estableix en l'article 36.2 que "el consentiment ha de ser donat voluntàriament com a resultat de la lliure voluntat de la persona considerada en el context de les circumstàncies de l'entorn".\nIgualtat defensa que el model de consentiment en positiu l'han adoptat altres països com Suècia o la Gran Bretanya.\nQuè es considera violència sexual amb la nova llei\nA més d'incloure com a referència el consentiment, la llei considera violència sexual:\n"L'agressió, l'assetjament sexual (també al carrer), l'exhibicionisme, la provocació sexual, la prostitució aliena, l'explotació sexual, la corrupció de menors, la mutilació genital femenina, el matrimoni forçat, el feminicidi sexual i, en l'àmbit digital, la violència sexual per mitjans tecnològics, l'extorsió i la pornografia no consentida."\nSe situen com a agreujants les agressions en grup, la violència greu, el fet que la víctima sigui especialment vulnerable o l'ús d'armes i mitjans perillosos.\nEn el cas del proxenetisme, el projecte de llei pretén posar fi a la impunitat d'aquesta indústria. Per això preveu endurir el Codi Penal per perseguir aquells que, de forma habitual i amb ànim de lucre, destinin qualsevol espai públic o privat a l'explotació sexual de terceres persones.\nLa llei deixarà de distingir entre abús i agressió sexual (Europa Press/Jesús Mérida)\nDesprés de passar per l'obligada consulta a la Fiscalia, el Poder Judicial i el Consell d'Estat, el govern espanyol ha ratificat la norma com a pas previ a la tramitació parlamentària de la llei.\nS'espera que sigui al setembre quan la norma arribarà al Congrés i els grups de la cambra hi podran fer aportacions.\nEl recorregut del projecte va començar l'abril del 2018. Després de la sentència de La Manada, davant l'onada de protestes al carrer, el govern de Mariano Rajoy va anunciar que analitzaria la tipificació dels delictes d'abús i agressió sexual al Codi Penal.\nAmb la moció de censura que va presentar el PSOE, la proposta que va fer la Comissió General de Codificació va arribar a l'aleshores ministra de Justícia Dolores Delgado. Tot i això, no va ser fins que va arribar el govern de coalició PSOE - Unides Podem que va veure la llum l'avantprojecte de llei.\nAprovació al juliol, el mes del cas Nagore i La Manada\nLa norma s'aprova en una data significativa, la vigília del 7 de juliol, la data en què va tenir lloc el feminicidi sexual de Nagore Laffage als Sanfermines del 2008 i també l'agressió a la víctima de La Manada també a Pamplona, el 2016.\nD'allà van sorgir el "No és abús, és violació", "Germana, jo sí que et crec" o el "Només sí és sí", que ha inspirat una normativa que, ara sí, esdevindrà llei. En l'aprovació de la llei, la ministra Montero ha recordat també Nevenka, Laura Luelmo i "tantes dones víctimes de violència sexual".\nLa Manada Agressió sexual Violència masclista Judicial Feminisme Unides Podem PSOE\nNomés sí és sí: llei de garanties de la llibertat sexual


Ruta cultural d'Avinyonet - Ajuntament d'Avinyonet de Puigventós\nEstàs aquí:Home Turisme Rutes a peu Ruta cultural d'Avinyonet\nAquesta ruta permet visitar els punts més interessants del municipi. Es tracta d’un itinerari circular que lligaria els diferents monuments i restes arqueològiques dels nuclis d’Avinyonet de Puigventós: el nucli antic (o poble pròpiament dit) amb la urbanització Mas Pau i el veïnat de Sta. Eugènia.\nDistància: 7 Km.Desnivell: 35 metres\nTravessem pels carrers de la urbanització i seguim fins la Vil·la romana de la Font del Vilar, un conjunt arqueològic descobert recentment. Des d'aquí pel costat del Bosc de la Torre travessem les cases de la urbanització i ens dirigim a la Torre de Mas Pau. Prenem la pista de l'esquerra per arribar a l'ermita de Santa Eugènia. Des de l'ermita refem el camí cap al nucli del poble, tornem a travessar la carretera de Figueres a Besalú pel pas soterrat. Després de creuar el riu Manol seguim el camí a la dreta, cap els Horts del Manol.\nRuta dissenyada i implementada per l'Ajuntament d'Avinyonet de Puigventós.


Quanta gent!! | Catalunya Religió\nPer Cori Casanova. Gio, 04/11/2010\nLa portera de l'edifici on tenim la consulta, equatoriana, immmigrant, treballadora incansable, ella, el seu marit, els seus fills, dels que envien diners cada mes cap a la seva terra, m'explica què feliç els fa que el Papa visiti Barcelona. Ho diu amb emoció, des d'una fe que potser a alguns els semblarà poc reflexionada, però que és la fe dels senzills, dels que han trobat en l'Església en els seus països d'orígen una defensora dels seus drets, de la seva dignitat. I a mi, de vegades massa intel·lectualitzada, polititzada i crítica m'entra una certa vergonya de no haver pensat abans que per a ella podia ser importantíssim, i de no haver pensat en tants com ella que viuen a casa nostra que han vingut a "vivir una cultura diferente" com deia Ana Belén en aquella cançó, "Solo le pido a Dios".\nAl mateix temps he llegit amb fruició, i també amb certa vergonya, els articles que Antoni Puigverd i Pilar Rahola han anat fent defensant el dret dels catòlics a expressar públicament la seva fe, criticant actituds d'alguns responsable polítics o d'alguns periodistes que semblaven més fruit de l'anticlericalisme del segle XIX, que d'una societat madura on el fet religió és viscut com una riquesa, de forma plural i respectuosa. I ambdós es consideren no creients.\nDic amb una certa vergonya perquè m'he vist defensada en les meves conviccions per algú "des de fòra". I m'he adonat de com ens costa, als d'una certa generació, trobar el to i la manera d'estar en aquesta societat, de la que tant varem esperar en la transició i que ara ens dóna grans satisfaccions en alguns aspectes però ens deixa tant decebuts en d'altres. I recordava l'excel·lent conferència d'en Josep M. Carbonell en l'acte d'inauguració del curs del CEP, animant-nos a exercir un catolicisme confessant, explícit, col.lectiu en diàleg i respectuós amb la societat.\nAra llegeixo les entranyables i sinceres declaracions de Tomàs Molina a Catalunyareligió.cat i veig un creient sense por, amb fermesa i obert al món.\nQuan hagi passat la vinguda del Sant PAare tots en farem una reflexió, però ara com ara, aquest debat, aquest posicionament d'uns i altres, aquest anar cercant un lloc en la nostra societat és ja un fruit extremadament positiu d'aquesta visita. Sé que molta gent hi ha donat temps, dedicació, patiement, hores de son, que tot és terriblement complexe... per això els agreixo el seu treballl. Els fruits seràn positius.\nMitjans de Comunicació, Benet XVI\nJavier Vilanova: "La situazione nel mondo ci chiede di essere uniti... Papa Francesco dice ai vescovi catalani che sta ancora pensando a una...\nAffari Religiosi gestisce quasi 400 consultazioni in un anno\nLa física, els alumnes i la contemplació.\nPentecosta al Miracle\nLa Revisió de Vida a debat\nLa Foniatria i els foniatres.\nQué voldrà dir parlar de Nova Evangelització?\nParis, nosaltres i El Pati dels Gentils\nMubarak i les xarxes socials


Les noves tecnologies transformen la nostra agricultura\ncaixapopular 2019-12-12T13:24:04+01:00 22 de novembre de 2019|Entorn digital|\nLa tecnologia ajuda els llauradors a enfrontar-se a la realitat de tota la gent, la població creix i els camps, no. A més, també cal fer front a unes necessitats de sostenibilitat més fortes i menys mà d’obra. Per això, l’aplicació de la tecnologia al món agrícola i ramader, tendència coneguda com a agrotech, s’ha convertit en la millor arma per a afrontar els reptes que vivim.\nLa revolució verda ha arribat al camp\nAugmentar la producció d’aliments un 70% en els pròxims 30 anys no sembla una possibilitat realista. Segons les dades de l’Organització de les Nacions Unides per a l’Alimentació i l’Agricultura (FAO), la població mundial arribaria a 9.000 milions de persones l’any 2050 i, per tant, serà una necessitat irremeiable augmentar la producció per a cobrir les necessitats alimentàries.\nÉs en aquest punt que la tecnologia agrotech, també coneguda com a agricultura intel·ligent, entra en joc. Gràcies a l’explotació de les dades emmagatzemades i als avanços tecnològics, es poden optimitzar els recursos i millorar els volums de producció, sempre tenint en compte minimitzar els riscos al màxim.\nAvantatges de la tecnologia per als nostres llauradors i ramaders\nEl fet que la societat estiga digitalitzada facilita la immersió d’aquests sectors, amb tant de pes en la nostra economia, com són l’agricultura i la ramaderia.\nEls avantatges més destacats de l’agrotech per als nostres llauradors i ramaders són:\nMés productivitat de cultius sans.\nEs redueix l’ús d’insecticides i, per tant, l’impacte ambiental.\nS’optimitza l’ús de recursos.\nEls cultius i les explotacions són més productius.\nEs redueix temps en els processos.\nFruit del nostre suport i compromís amb les empreses ramaderes i agrícoles, entre altres, en Caixa Popular oferim informació, productes i serveis adaptats a les seues necessitats. La nostra filosofia, com tractem de transmetre per mitjà de les nostres accions, és impulsar un comerç de proximitat a la nostra zona d’influència.\nAgrotech, com s’aplica en la nostra agricultura i ramaderia?\nAra veurem una sèrie d’exemples senzills que molts de nosaltres podem trobar i, possiblement, hem vist sense adonar-nos-en de la raó de ser.\nSensors en punts de l’explotació\nGràcies a aquests sensors els llauradors monitoren els cultius i recopilen dades sobre l’aigua consumida i les opcions d’optimització. Amb aquests patrons de comportament prenen decisions per millorar les seues explotacions.\nSistemes de geolocalització i drons\nA través d’aquests sistemes de GPS, els tractors poden millorar les faenes de collita, fertilització, sembra i preparació del terreny, i disminuir el temps de treball, estalviar combustible i reduir l’ús de fertilitzants i productes per a controlar plagues.Els drons, d’altra banda, arriben a facilitar un seguiment de les explotacions agrícoles i ramaderes, per a analitzar-ne l’evolució i prendre decisions en funció de l’estat del cultiu o del bestiar.\nÉs una altra manera d’utilitzar la tecnologia per a tractar de predir i controlar malalties o plagues en els nostres camps o animals.\nSi la teua empresa pertany al sector i necessites finançament per a sumar-te a la revolució verda i agrotech, recorda que en Caixa Popular et facilitem finançament especial per a empreses. Acosta’t a una de les nostres oficines i consulta’ns, t’informarem detalladament de les teues possibilitats!


Quart de Poblet invertirà 989.193’29 euros a actuacions d’urbanisme i adequació d’instal·lacions i espais urbans – RiberaTV\nQuart de Poblet invertirà 989.193’29 euros a actuacions d’urbanisme i adequació d’instal·lacions i espais urbans\nL’ajuda, concedida per la Diputació de València dins del Pla d’Inversions 20-21, permetrà a l’Ajuntament desenvolupar fins a 10 projectes\nAmb el disseny del Pla Urbà d’Actuació Municipal (PUAM) s’estableixen les línies d’actuació per a fer de Quart un municipi més habitable, just, inclusiu, saludable, intel·ligent i sostenible\nL’Ajuntament de Quart de Poblet ha vist com els seus 10 projectes presentats a les ajudes del Pla d’Inversions 2020-2021 de la Diputació de València han sigut aprovats, per la qual cosa rebrà una subvenció de 989.193’29 euros. A través d’aquesta convocatòria, centrada en el compliment dels Objectius de Desenvolupament Sostenible (ODS), el Consistori durà a terme diferents actuacions de millora urbanística i d’instal·lacions en tot el municipi entre 2020 i 2023.\nEntre aquests projectes, destaca l’obra de millora de l’accessibilitat dels passos de vianants i la renovació de la xarxa de col·lectors de sanejament, escomeses i xarxa de drenatge que es durà a terme al carrer Trafalgar, concretament, en el tram entre la residència municipal i l’avinguda Villalba de Lugo. Amb aquest projecte, dotat amb una partida de 240.000 euros, es persegueix garantir la disponibilitat d’aigua i la seua gestió sostenible, així com el sanejament per a tota la ciutadania, la qual cosa correspondria al ODS 6.\nEn una clara aposta per la promoció al sector empresarial municipal, seguint les polítiques de suport al teixit econòmic del municipi que des de fa anys desenvolupa l’equip de govern, s’han destinat 200.000 euros a diferents actuacions en el Polígon Industrial 9 d’Octubre.\nEn concret, es durà a terme una millora viària, paisatgística, de la xarxa de reg i pintura viària dels carrers Jose María Coll, José Dominguez i Primer de Maig, amb un reasfaltado, la col·locació de nou arbrat i de xarxa de reg, la millora de l’accessibilitat dels passos de vianants i voreres, i la col·locació de senyalització horitzontal.\nAixí, la “sala cardio” es dotarà amb nova maquinària que generarà energia amb el seu propi ús i moviment. A més, s’instal·laran tres nous depòsits d’aigua, de 3.000 litres cadascun, en els vestuaris de la piscina i el balneari, amb l’objectiu d’acumular aigua calenta sanitària. Aquesta última acció ja es va posar en marxa l’any passat i els resultats van ser molt positius, aconseguint-se un estalvi energètic del 8%.\nFinalment, es durà a terme una obra d’impermeabilització del got major i les zones de platges de la piscina i es repararà la fusteria del soterrani de la piscina coberta, millorant l’accessibilitat de tota la instal·lació.\nEl Consistori aposta fermament per oferir espais d’oci i trobada a la ciutadania, prioritzant una vegada més la sostenibilitat i el model de ciutat intel·ligent que caracteritza a Quart de Poblet. Per això, s’invertiran 50.000 euros en la realització d’un nou parc sostenible, en el recinte recreatiu de l’avinguda San Onofre, amb elements i jocs biosaludables per a adults que estaran connectats a la xarxa elèctrica general i crearan energia sostenible. També s’aprofitarà la parcel·la municipal situada al carrer Ramón y Cajal amb l’avinguda Santa Cecilia per a construir un altre parc que inclourà paviment de formigó com a solera, paviment de seguretat de cautxú, jocs infantils i elements de drenatge. A més, es procedirà a la neteja i vegetalización del talús confrontant. Cal destacar que en aqueixa zona l’Ajuntament va iniciar les labors de condicionament quant als Sistemes de Drenatge Urbà Sostenible (SUDS) amb els quals es gestiona de manera eficaç i eficient el cicle de les aigües pluvials, assegurant la seua reutilització en òptimes condicions, contribuint a l’estalvi i a la qualitat ambiental i evitant les inundacions en cas de precipitació. Tot això comptarà amb una inversió de 40.000 euros i contribuirà al fet que Quart de Poblet siga una ciutat més inclusiva, segura, resilient i sostenible, tal com indica l’onzé objectiu dels ODS.\nTambé es destinaran 30.000 euros al subministrament de mobiliari urbà per a exteriors, com a clos per a parcs infantils i aparcaments municipals i contendores de superfície per a recollida selectiva de residus.\nSens dubte, un dels pilars serà el disseny del Pla Urbà d’Actuació Municipal (PUAM), un document de caràcter estratègic local que descriu les línies d’actuació del Municipi, amb la finalitat d’incorporar els objectius establits per l’Agenda 2030 i les prioritats futures respecte a obres i serveis en l’agenda urbana municipal. Per a desenvolupar el PUAM, l’Ajuntament disposarà de prop de 30.000 euros.\nQuart de Poblet invertirà 989.193’29 euros a actuacions d’urbanisme i adequació d’instal·lacions i espais urbans added by Ribera Televisió on 25 setembre, 2020


CELEBRADA ASSEMBLEA GENERAL EXTRAORDINÀRIA – Federació Catalana de Tennis\nCELEBRADA ASSEMBLEA GENERAL EXTRAORDINÀRIA\nPosted: 4 de desembre de 2018\nEl passat divendres 30 de novembre i previ a la Diada del Tennis Català, es va celebrar a l’Hotel Avenida Palace Assemblea General Extraordinària de Clubs. Una Assemblea on es presentava el Pla de Viabilitat de la Federació Catalana de Tennis. Un Pla de Viabilitat que passa, com ja s’ha exposat en altres Assemblees, per la venda de la part privativa de les instal·lacions del CIT Cornellà. A més a més també es portava a aprovació de l’Assemblea de Clubs, la proposta de gestió de les instal·lacions del CMT Vall Hebron.\nUn cop presentat per part del President de la Federació Catalana de Tennis, el Sr. Jordi Tamayo, el Pla de Viabilitat així com la proposta de gestió de les instal·lacions del CMT Vall Hebron, es va portar a aprovació de l’Assemblea de Clubs els punts exposats. Tots els clubs assistents varen aprovar per unanimitat els punts de l’ordre del dia.


14-4-2011 #trinxat, presa 6 amb Jesús Monllaó – Col·laboradors\nArriba la primavera i com que la sang altera ens “anem de bolo” a Tarragona per la sisena presa del #trinxat del proper 14 d’abril. Aquest cop soparem a Cal Peter, al Carrer del Bou nº8 de Tarragona (al costat de la Plaça de la Font).\nAquest cop el convidat especial és en Jesús Monllaó,director de cine i Goya de plata 2002 en la categoria de curtmetratge La Mirada Obliqua. En Jesús Monllaó està a punt d’iniciar el rodatge del seu primer llargmetratge titulat Fill de Cain, basat en la novel·la d’Ignacio García-Valiño, que, tal i com ell mateix diu, “està tractat com un projecte de ciutat que ha d’ajudar a impulsar l’arribada de nous projectes a Tarragona”.\nAl llarg de la seva vida professional, a més de ser un profe d’anglès que s’entusiasma i que ensenya en un entorn privilegiat envoltat de boscos, en Jesús Monllaó ha publicat tres curtmetratges (La Mirada Obliqua-2000, Glòria-2002 i El Legado-2004) i un documental (L’Efecte Kuleshov-007). La seva obra més coneguda La Mirada Obliqua, va participar en més de 200 festivals nacionals i internacionals obtenint més d’una vintena de premis incloent el Goya de Plata de l’any 2002.\nEn Jesús Monllaó descriu la seva obra com “un intent d’explicar històries que interessin al públic com a material d’entreteniment i que alhora provoquin una reflexió sobre la complexitat, les ironies i les contradiccions dels éssers humans i del món que ens hem creat”.\nNo tenim el menú tancat amb en Peter… però ja sabeu que hi haurà #trinxat.\nPS. Durant aquests dies han passat coses extraordinàries i que escapen a la nostra comprensió … LaVanguardia ha escollit un acte “fet a províncies” com a exemple en el reportatge del cinquè any de twitter. També en @Donaire ens emplaça a Una twitter proposta. Gràcies a tots per fer-ho possible.\n#trinxat, Cal Peter, El Fill de Cain, Goya de plata, Jesús Monllaó, Jose Antonio Donaire, La mirada obliqua, La Vanguardia, Una twitter proposta


Dia Mundial Càncer de Colon - Oncolliga\nHome/Notícies/Dia Mundial Càncer de Colon\nDia Mundial Càncer de Colon\nPrograma de detecció precoç del càncer de colon i recte\nEn el Dia Mundial del Càncer de Colon i Recte, que es celebra el 31 de març, recordem que el programa està adreçat a una població diana d’homes i dones de 50 a 69 anys, període d’edat de més risc i en què la detecció precoç s’ha demostrat beneficiosa.\nAquest Programa té per objectiu la detecció precoç d’aquest tipus de càncer, que a partir dels 50 anys és el més freqüent en la població catalana si es considera conjuntament homes i dones. Es tracta d’una de les línies estratègiques d’actuació del Pla de salut de Catalunya 2011-2015 del Departament de Salut que té com a objectiu potenciar els aspectes preventius i està adreçat a la població que té més possibilitats de patir aquest tipus de tumors, ja que el càncer de còlon i recte és la segona causa de mort a Catalunya i s’ha demostrat que participar en els programes de detecció precoç redueix la mortalitat en un 17%.\nAmb l’enviamentde les cartes als homes i les dones entre 50 i 69 anys on s’iniciï el Programa convidant-los a participar-hi. Allà es detalla la llista de farmàcies adherides on pot acudir la ciutadania, on la persona interessada haurà de lliurar la carta rebuda, que conté imprès un codi d’identificació personal. A la farmàcia li faran unes preguntes sobre els seus antecedents personals i familiars, i li donaran un kit per dipositar una mostra de femta i les instruccions de com conservar-la fins que la porti de nou a l’establiment. El mètode de cribratge es fa a partir d’una anàlisi per detectar si hi ha restes de sang a la femta.\nSi són negatius els resultats de les anàlisis, els participants rebran una carta on se’ls informarà d’aquest resultat i se’ls tornarà a convidar al cap de dos anys. Si són positius, seran citats per a una visita a la unitat d’endoscòpies del centre respectiu, on se’ls informarà del resultat i del procés a seguir a partir d’aleshores, que parteix de la realització d’una colonoscòpia diagnòstica. Segons els resultats d’aquest estudi, s’indicarà al pacient què cal fer: participar de nou en el programa al cap de dos anys si el risc és baix, pot ser necessària una segona exploració al cap d’un temps (1 o 3 anys) o pot ser derivat a un centre de diagnòstic i tractament en el cas que es confirmi la presència de càncer.\nAutor: Gencat.cat (04/09/2015)\nBy Berta Martinez|2016-03-17T08:31:35+02:00Març 17th, 2016|Notícies|0 Comments


Una mica de dolçor per als moments més amargs - Diari de Girona\nUna mica de dolçor per als moments més amargs\nEl Gremi de Pastissers espera una forta davallada de vendes de tortells de Rams, bunyols i mones de Pasqua per la crisi, però tot i això vol transmetre «optimisme».\njordi roura 29.03.2020 | 00:11\nMones exposades a la Pastisseria Armengol | Marc Martí\nMones exposades a la Pastisseria Armengol\nL'agost, per als pastissers, no arriba el vuitè mes de l'any sinó una mica abans, per Setmana Santa, amb les vendes de tortells de Rams, bunyols i mones de Pasqua. Aquest any, però, la crisi sanitària pel coronavirus i l'estat d'alarma, allargat com a mínim fins l'11 d'abril, els provocarà, des del Gremi de Girona ho tenen clar, una forta davallada de la demanda. Molts establiments, per tant, en sortiran tocats, perquè com apunta Àngel Garcia, el president dels pastissers gironins, «en aquest període fem aproximadament el 22% de la facturació de tot l'any». Aviat és dit.\nAlgunes de les pastisseries de Girona que tenen obert (n'hi ha que van decidir tancar davant la situació, com la botiga de Garcia, Talldolç de Figueres) ja han començat a exposar als seus aparadors les primeres mones. A dues setmanes que expiri la pròrroga decretada per Pedro Sánchez de l'estat d'alarma, l'esperança seria que «a poc a poc» pogués tornar la normalitat i que el Dissabte Sant pogués marcar el principi de la recuperació. «Els tortells de Rams (per al diumenge que ve) es poden donar gairebé per perduts, ara haurem d'estar pendents de si amb una mica de sort les coses milloren a partir del dia 11 i es pot salvar alguna cosa de la venda de Mones de Pasqua», apunta Àngel Garcia. Tot i que el panorama no és gens afalagador, el president dels pastissers gironins vol transmetre «optimisme» i crida els establiments a omplir els seus aparadors amb els productes típics d'aquest temps. «No podem ser pessimistes, hem de mirar de transmetre una mica d'il·lusió i animar la gent que tingui una petita alegria anant a comprar un tortell o una mona per als nens després d'uns dies tan durs», assenyala.\nEl Gremi havia estat en contacte amb la Generalitat per si s'optava per traslladar la celebració de la Mona a la segona Pasqua, el diumenge 31 de maig, quan s'intueix que aquest malson es pot haver acabat o, com a mínim, pot afectar amb menys virulència la vida de tothom. A Tarragona sembla que ho aplicaran, però de moment a Girona el calendari segueix sent l'habitual, malgrat l'excepcionalitat de la crisi sanitària. La davallada de les vendes que intueixen ja s'ha començat a notar, en un gremi molt tocat, des de fa quinze dies, quan va saltar l'alarma i el Govern va decidir confinar la ciutadania. Moltes pastisseries amb cafeteria han hagut de prescindir d'aquest servei i només poden servir pa i pastes, i n'hi ha que han optat per tancar a l'espera d'esdeveniments.\nGarcia assegura que «el nostre ja era un gremi tocat i ara hi haurem de posar imaginació. Hi ha establiments que es plantegen, a part de vendre mones, portar-les a domicili. És una manera de donar una mica d'il·lusió a la mainada que porta tants dies tancada a casa». Amb l'esclat de la pandèmia del COVID-19 als obradors també s'han extremat les mesures de seguretat. Es treballa amb mascaretes, guants i davantals d'un sol ús. I les neteges al final de cada servei són encara més exigents que abans, «que ja ho eren molt».\nA Girona el Gremi de Pastissers té uns 150 afiliats però només una vuitantena segueixen en actiu «i caldrà veure qui pot seguir després de la crisi que estem patint». Però malgrat el desencís i les estadístiques, l'aposta és clara per aquests propers dies: posar una mica de dolçor en els moments més complicats.


L'exconsellera Mar Serna es perfila com a nova vocal del CGPJ - El triangle\nLa que va ser titular de Treball del govern Montilla entraria a l'organisme de govern dels jutges a proposta del PSOE\nL'exconsellera Mar Serna es perfila com a nova vocal del Consell General del Poder Judicial (CGPJ) després del pacte entre el govern del PSOE i el PP per renovar l'òrgan de govern dels jutges.\nSerna, que va formar part del govern tripartit liderat per José Montilla entre 2006 i 2010, integrarà el grup de vocals progressistes del CGPJ, tal com ha avançat TV3.\nEl pacte entre socialistes i populars propiciarà que Manuel Marchena sigui el nou president del Poder Judicial i del Tribunal Suprem, tot i que es consolidarà una majoria progressista a l'estament judicial.\nL'elecció de Serna -els socialistes han modificat a última hora la seva llista- possibilitarà la presència de representants catalans al CGPJ, després que el pacte entre PSOE i PP deixés fora de la tria la candidata proposada per Podem, Victòria Rossell.\nAmb Serna, Pedro Sánchez pot exhibir un gest cap al PSC i corregeix el biaix de gènere en el llistat de vocals proposats.